
Gerbiamieji KARIO skaitytojai, 


politinė ar karinė krizė kokiame nors nuo Europos bent kiek 
nutolusiame regione, pasaulinio masto sporto žaidynės ar bet 
koks kitas pasaulio galingųjų valstybių dėmesį beatodairiškai 
prikaustantis įvykis bent jau pastarąjį pusamžį Rusijai, kaip 
ir jos pirmtakei Sovietų Sąjungai, visuomet būdavo puikus 
pretekstas detonuoti savo įtakos užtaisus „artimajame 
Kremliaus užsienyje“. 

Pavyzdžių toli ieškoti nereikia: 2008 m. Pekino vasaros 
olimpinės žaidynės ir Rusijos armijos invazija į Sakartve- 
14; 2014 m. pasaulio futbolo čempionatas Brazilijoje ir 
beveik prieš pat jį įvykdyta Krymo aneksija. 

Lietuva šiame agresoriaus „nuopelnų“ sąraše taip 
pat turi savo vietą. Pamenate, juk prieš pat 1991-ųjų 
Sausio 13-osios įvykius „visomis apsukomis“ vystėsi 
Persijos įlankos krizė, pasibaigusi triuškinančiu 
Irako pralaimėjimu po operacijos „Audra dyku- 
moje“. 

Šiandien pasaulio galingųjų dėmesys ir vėl 
sutelktas minėtame regione, persismelkusia- | 
me neapykanta Jungtinėms Amerikos Valsti- 
joms ir apraizgytame tarpusavyje glaudžiai 
susipynusiais geopolitiniais, finansiniais 
bei religiniais interesais. 

Sutapimas ar ne, tačiau, vis kaistant 
„Irano klausimui“, lyg ir nepastebimai, 
bet tolygiai intensyvėjo užkulisiniai 
signalai apie galutinę Kremliaus įtakos 
įtvirtinimo Baltarusijoje stadiją, kurią 
reikėtų įvardyti kaip „sąjunginės 
valstybės“ idėjos įgyvendinimą. 

Todėl šiemetiniai Sausio 
13-osios atminimo laužai veikiau 
yra priminimas būti ir išlikti itiygėt A 
budriems bei pasiryžusiems, „48 
įpareigojantys saugoti ir ginti 4 ž 
teisę gyventi su savo Vėliava. k 

LITVINIZMAS: 
ISTORIJA, PRIELAIDOS, 
PERSPEKTYVOS 


XIII A. PAMINĖTAS BALTOSIOS RUSIOS (LOT. RUSSIA ALBA) 
PAVADINIMAS ILGAINIUI IMTAS VARTOTI ĮVARDIJANT SENRU- 
SIŲ APGYVENDINTĄ AREALĄ, PLYTĖJUSĮ TARP DAUGUVOS IR 
DNIEPRO UPIŲ PALEI ETNINES LIETUVIŲ ŽEMES. 

NUO XIII A. PIRMOSIOS PUSĖS LIETUVOS DIDŽIOSIOS KUNI- gumo ir išugdyti 
GAIKŠTYSTĖS (LDK) VALDOVAI PRADĖJO JUNGTI PRIE SAVO || | tvirto tautinio 
VALDŲ RYTINES SLAVIŠKAS ŽEMĖS, APYTIKSLIAI ATITINKAN- | įiotiet Torre napr ka siybę 
CIAS DABARTINES BALTARUSIJOS žo sutartimi buvo panaikinta Sovietų 
TERITORIJĄ. ANKSČIAUSIAI PRIE Os (SSRS), bet Nanas 
LIETUVOS PRIJUNGTA TERITORIJA Ia Eminem 
TAPO VADINAMOJI JUODOJI RUSIA: poveikio. 

JAU 1239 M. GARDINO SOSTE VAL- 

DĖ MINDAUGO SŪNUS VAIŠELGA. IKI 
XIII A. PABAIGOS BUVO PRIJUNGTOS 
IR BALTOSIOS RUSIOS REGIONO KU- 
NIGAIKŠTYSTĖS. 


iek tuomet, tiek 
vėliau dabarti- 
nių baltarusių 
protėviams 
nepavyko sukurti 
savo valstybin- 


Darius Sutkus 


Baltarusijoje vis 
tebesitęsia savo 
tapatumo paieškos. 
Šiuo metu uždrausta 
baltarusių tautinė vėliava 
telkia ir dalį litvinistų. 

Tautos savasties 
keliai ir klystkeliai 


Be abejo, Baltarusijoje netrūksta 
žmonių, kuriems rytietiška politinė 
orientacija nėra sektinas pavyzdys. Savo 
šaknų ir tapatybės jie ieško praeityje. 
Deja, šio regiono istorijoje nestinga 
etninių takoskyrų, religinio nevientisu- 
mo ir ideologinių priešpriešų. 

Švieži bandymai permąstyti savą praei- 
tį dažniausia grįsti nebrandžiu maksima- 
lizmu, hipertrofavimu ir pretenzijomis. 
Šia „istorijos liga“ mes esame persirgę 
mažiausia tris kartus: prisiminkime 
lietuvių kilmės iš romėnų, t. y. Romos 
didiko Palemono, legendą, į kurią žiūrėta 
labai rimtai, Abiejų Tautų Respublikos 
(ATR) bajorų kildinimą iš sarmatų bei 
XIX a. tautinio atgimimo romantinės 
teorijas apie lietuvių sąsajas su senovės 
trakais ir frygais (Jonas Basanavičius) 
ir apie tai, jog lietuvių kalba „tokia sena, 
kad dar Adomas ir Ieva ja rojuje kalbėję“ 
(Andrius Vištelis-Višteliauskas). 

Taigi, mes, lietuviai, jau turime šiokio 
tokio saiko bei imunitetą paraščių is- 
torijai, o mūsų artimiausių rytinių kai- 
mynų kolektyvinė savivoka kartais su 
tuo prasilenkia, ir jų istorijos paraštės 
dažnai tampa karikatūriškai plačios. 

Atrodytų, kas čia blogo, kad dar tik 
besiformuojanti baltarusių tauta bando 
surasti originalų savo atminties kodą. 
Logiška, kad baltarusiai (ar dalis jų), 
pamažu toldami nuo sovietinės tapaty- 
bės ir „jaunesniosios rusų sesers“ klišių, 

atsigręžia į LDK istoriją. 

Blogai yra tai, kad šiuose baltarusių 
ieškojimuose ryškėja kiek kitokios 
LDK kontūrai. Aiškiai konstruojama 
LDK kaip grynai slaviškos ir (arba) 
baltarusiškos valstybės paradigma, o 
istoriniai faktai iškreipiami ir tampa ne 
tiek mokslinių tyrinėjimų išvadų, kiek 
ideologijos patvirtinimo priemonėmis. 
Litvinizmo teorijoje netrūksta ir pseu- 
domokslinės metodologijos arba net 
atvirų falsifikavimo atvejų. 


Litvinizmo ištakos: 
reveransas carui 


Beje, slaviška arba baltarusiška LDK 
tapatybė nėra nuosekli doktrina. Ji turi 
savo raidą ir sklaidą, o litvinistai kartais 
patys nesutaria tarpusavyje. Taigi ter- 
minas „litvinizmas“ gali būti laikomas 
bendriniu pavadinimu, kuris aprėpia 
tam tikrą baltarusiškojo nacionalizmo 
sritį, susidedančią iš daugelio skirtingų 
interpretacijų. Taigi pirmiausia reikėtų 
apžvelgti paties litvinizmo ištakas ir 
pagrindinius jo atstovus. 

Daugelis litvinizmo istoriją pradeda 
savamoksliu tyrinėtoju Mikola Jermalo 
vičiumi, apie kurio tyrinėjimus dar kal- 
bėsime. Tačiau noro matyti LDK kaip 
slavišką valstybę šaknys glūdi giliau. 

Įsivaizduokime: Rusijos imperija, 
1795 m. gavusi dalį ATR teritorijos, turi 
kuo greičiau ištrinti senąjį LDK identi- 
tetą ir pakeisti jį labiau savas reikmes 
atitinkančiu. Tam reikalingi lojalūs 
ir talentingi vadinamieji socialiniai 

Rusijos imperijoje lietuviai išskiriami kaip atskira tautybė. 


Pažymėtina, kad jie įvardyti litovey, o ne litviny. 


IŠ ARTI 


Juzefas Sienkovskis - vienas pirmųjų pseudois- 
torikų, teigęs, kad LDK - slaviška valstybė. 


inžinieriai — geriausia tokie, kurie būtų 
susigyvenę su ta kultūra, kurią norima 
pakeisti. Toks specialistas atsirado. Tai 
buvo Vilniaus universiteto mokslininko 
Lelevelio mokinys Juzefas (rusiškuo- 
se šaltiniuose — Osipas) Sienkovskis 
(1800-1858), gimęs netoli Vilniaus, 
studijavęs orientalistiką, vėliau tapęs 
Sankt Peterburgo universiteto profeso- 
riumi. Jis rašė ir publikavo daug tekstų, 
dažnai net ne akademinių. J. Sienkovs- 
kio beletristiką kritikai vertino kaip 
lengvo pobūdžio literatūrą — ją skaitant 
nereikia daug galvoti. 

Apie 1835 m. J. Sienkovskis, vado- 
vaudamasis konjunktūriniais motyvais, 
pradėjo plėtoti teoriją, kad LDK susi- 
formavo kaip slaviška valstybė, kuriai 
pagrindus padėjo nuo mongolų antpuo- 
lių labiau į Vakarus pasitraukusi dalis 
rusėnų. Neva tai buvusi alternatyvi, 
atsarginė, „nemongoliška“ Rusia, save 
vadinusi Litva, kurią J. Sienkovskis su 
patosu vadino „rusiškumo Vatikanu“. 

Kitas su carine administracija ben- 
dradarbiavęs lenkakalbis pseudoistori- 
kas - J. Sienovskio bendraamžis, kiek 
ilgiau gyvenęs I. Kulakovskis, propagavo 
tezes, neva Lietuva buvo slaviška dar iki 
susikuriant LDK, o etniniai lietuviai joje 
neturėjo kokios nors žymesnės įtakos. 

Be abejo, šios Maskvos politiką atlie- 
piančios teorijos visiškai atitiko ir jos 
vystomą rusų pradų atgaivinimo ideo- 
logiją, kuri vėliau buvo plėtojama pagal 
stačiatikybės, patvaldystės ir liaudišku- 
mo bei panslavizmo doktrinas. 


XX a.: permainos 
keičia permainas 


Carizmo ideologijoje nacionalinė po- 
litika vaidino tik tokį vaidmenį, kiek ati- 
tiko didžiarusiškumo interesus. Iki tol, 
kol Maskvos kunigaikštystė nepradėjo 
tituluoti savęs Rusija, slaviškos kilmės 
gyventojų skirstymas buvo sąlyginai 
paprastas: rusėnai (ATR pavaldiniai) 
ir maskvėnai. Maskvai asimiliavus 
naujas teritorijas, slavakalbių skirtumai 
suvokti gana aštriai. Jiems užglaistyti 
pasitelktas etnosocialinis konstruktas 
„bendra rusų liaudis“ arba „didžioji 
rusų tauta“, rusiškuose šaltiniuose dar 
vadinama triviene rusų liaudimi (rus. 
mpuedunsti pycckui Hapo0), grindžia 
mas neva istorinės Rusios gyventojų 
didžiarusių, mažarusių ir baltarusių 
bendrumu. Tačiau tituline Rusijos im- 
perijos nacija vis dėlto buvo įvardijami 
didžiarusiai, t. y. buvę Maskvos didžio- 
sios kunigaikštystės pavaldiniai. 

O baltarusiais vadinti tie rusėnai, 
kurie savo metu gyveno buvusiose 
LDK žemėse, beje, patys save dažnai 
įvardydavę dvejaip, tiesiogiai siedami 
su praeitimi, - rusėnais (t. y. rusų kalba 
kalbančiais (buvusios) LDK gyvento- 
jais) arba tiesiog litvinais (norėdami 
pabrėžti, kad kalba rusiškai, išpažįsta 
stačiatikybę, tačiau nėra maskvėnai). 
Taigi slavakalbių LDK gyventojų 
samprata — reliatyvus dalykas. Ji 
varijavo priklausomai nuo to, kas apie 
tai kalbėdavo - katalikams jie buvo 
rusėnai (tačiau savi, ne maskvėniški), o 
maskvėnams — litvinai. 

Ši detalė labai reikšminga, nes poli- 
tinio pavaldumo atgarsiai ir konfesinė 
priklausomybė ilgą laiką buvo svarbiau 
už etninę savimonę. Kaip tik dėl šio 
susimaišymo galima labai ilgai ir 
nevienareikšmiškai interpretuoti, kas 
buvo Adomas Mickevičius ar Kostas 
Kalinauskas, - lietuviai, lenkai ar bal- 
tarusiai, kaip argumentus pateikiant jų 
gyvenamąją vietą, kalbą ar tikybą. 

XIX a. Tautų pavasaris (1848-1849 re- 
voliucijos) iškėlė etninės savivokos ir ap- 
sisprendimo svarbą. Šiuo atveju lietuviai 
bent keliais dešimtmečiais lenkė baltaru- 
sius. Lemiamos reikšmės turėjo atskira 
kalba, lotyniški rašmenys, priklausomy- 
bė Romos katalikų bažnyčiai. Baltarusiai 
buvo stipriau veikiami vadinamojo vyres- 


XX a. permainų virtinė. Matosi Lietuvos Respublika, Lenkijos okupuota vadinamoji 

niojo brolio, bet apie 1880 m. jau galima 
kalbėti susidarius tam tikrą branduolį 
baltarusių, suvokiančių save kaip atskirą 
etnosą. 1915 m. tautinio demokratinio 
judėjimo atstovas Vaclavas Lastovskis 
iškėlė savarankiškos baltarusių valstybės 
idėją, jos teritoriją apibrėždamas etniniu 
ir kalbiniu pagrindu. 

Imperijos žlugimo pradžia buvo 
palanki permainoms. 1917 m. kovą 
įvyko baltarusiškų tautinių organizacijų 
suvažiavimas ir buvo įsteigtas Balta- 
rusijos nacionalinis komitetas, jo 
lyderiu tapo R. Skirmuntas. 

Jis kreipėsi į laikinąją 
vyriausybę Sankt 
Peterburge, prašy- 
damas Baltarusijos 
autonomijos Rusi- 
jos sudėtyje. 

Tačiau pirmuo- 
ju nepriklausomu 

bolševikų kariuomenė. 

1918 m. gruodžio 30-31 d. Smolenske 
buvo sukurta bolševikinė Baltarusijos 
laikinoji revoliucinė darbininkų ir valstie- 
čių vyriausybė, kuriai vadovavo Zmiceris 
Žylunovičius (35Minep 3Ke1TyHOBIŲ). 
1919 m. sausio 1 d. revoliucinė vyriausybė 
išleido manifestą, paskelbdama Baltaru- 
sijos Sovietų Socialistinės Respublikos 
(BSSR) sukūrimą. 1919 m. sausio 5 d. 
ši vyriausybė persikėlė į Raudonosios 
armijos užimtą Minską, kuris tapo šios 

respublikos sostine. 
Po pirmųjų rimtų puo- 
lančios Raudonosios 
armijos ir lenkų 
dalinių mūšių 
(1919 m. vasario 


kJ = 14 d.) Lenkijos 

Ž — į puolimą. 


baltarusių valsty- k SIT an Lai J 1919 m. vasario 
biniu dariniu tapo Nr o S 27 d. Rusijos ko- 
1918 m. kovo 25-ąją £) AT. A * 5 munistų partijos 
paskelbta tautinė L 75 4 3 ą ų 17 nurodymu, BSSR 
demokratinė Baltaru- Imo susijungė su Vinco 


sijos Liaudies Respub- 
lika. Skirtingai nuo 
Lietuvos Respublikos, 
įkurtos tų pačių metų 
vasario 16 d., baltarusių nepriklauso- 
mybė gyvavo neilgai - sekdama įkandin 
besitraukiančių vokiečių, šią šalį užėmė 


Litbelo čekistų antspaudas, 
jo rekvizitai - tik rusų kalba. 


Mickevičiaus-Kapsu- 
ko įsteigta Lietuvos 
Sovietų Socialistine 
Respublika (LSSR) į 
keistą darinį — LitBel (Litbelą). Jis gy- 
vavo iki rugpjūčio mėnesio. 1919 m. ba- 
landį Lenkijos kariuomenei okupavus 


Vidurio Lietuva ir BSSR. Litbelo kontūrai pažymėti mėlynai. 

Savamokslio tyrinėtojo Mikolos Jarmalovičiaus 
menama „istorinė Lietuva“. 


Vilnių, Raudonoji armija buvo priversta 
trauktis į Baltarusijos rytus, kur vėl 
buvo suformuota BSSR. Ji apėmė tik 
nedidelę dabartinės Baltarusijos Res- 
publikos dalį. Rytines ir vakarines šios 
šalies teritorijas buvo „nukandusios“ 
sovietų Rusija ir Lenkija. Šis status guo 
nusistovėjo iki pat II pasaulinio karo. 
Kaip pažymi prof. Gintautas Ma- 
žeikis, de facto Litbelas kažką reiškė 
1919 m. vasario-kovo mėnesiais. Paskui 
šis darinys prasmego šių šalių piliečių 


pasąmonės šiukšlyne ir buvo nugrūstas 
į neregimąjį vertybių dugną. Tai buvo 
savotiška sovietinė LDK mutacija, mili- 
taristinė, negyvybinga, egzistuojanti tik 
kaip autoritarinė bolševikinė vizija. Vis 
dėlto šiame dugne besislepiančios ideo- 
loginių mutacijų energijos tam tikromis 
aplinkybėmis gali būti sujudintos ir 
paveiktų dabarties gyvenimą. 


Litvinizmas 
tarpukariu 


Sovietinamos BSSR gyventojams 
negalėjo rūpėti kokios nors tautinės 
aspiracijos. Litvinizmo konstravimo 
estafetę perėmė Lenkija. Tautinės Lie- 
tuvos Respublikos egzistavimas trukdė 
Juzefo Pilsudskio (Jozef Pilsudski) pla- 
nams sukurti Lenkijos didvalstybę. Lie- 
tuvą tuometinė lenkų savimonė suprato 
ne kaip etninį darinį, o kaip savotišką 
ATR tąsą. Jų užimta teritorija, apėmusi 
dalį etninių lietuviškų žemių, įskaitant 
Vilniją, buvo vadinama Vidurio Lietuva. 
Šio pavadinimo kontekstas leidžia 
suprasti, kad Litwa (lenk.) didžialenkiš- 
ku suvokimu turėjo būti laikomos tiek 
į vakarus, tiek į rytus nuo Vidurio Lietu- 
vos plytinčios teritorijos, apgyvendintos 
tiek etninių lietuvių, tiek baltarusių. 

Beje, ir J. Pilsudskio atsišaukime, išpla- 
tintame užėmus Vilnių, kreipiamasi „į 
buvusius Lietuvos Didžiosios Kuni- 
gaikštystės gyventojus“ (!). 

Lietuvių deklaruojamas lietuviškumas 
ir nepriklausomos tautinės valstybės 
siekis neatitiko tuometinių polonizatorių 
suvokimo ir gadino jiems žaidimą. Noras 
paneigti etninių lietuvių teisę vadintis 
lietuviais tapo kai kurių lenkų šovinistų 
pirmenybinės reikšmės uždaviniu. 


Kodėl atsirado toks 
poreikis 


Lenkų istoriko Kšyštofo Buchovskio 
(Krzysztof Buchowski), studijoje „Litvo- 
manai ir polonizatoriai“ (nesutrumpin- 
tas pavadinimas lenkų kalba Litwo- 
mani i polonizatorzy. Mity, wzajemne 
postrzeganie i stereotypy w stosunkach 
polsko-litewskich w pierwszej polowie 
XX wieku) rašoma: „Abiems besigin- 
čijančioms pusėms pirmaeilės svarbos 
klausimu tapo nustatyti, kas iš tiesų 
buvo „lietuvis“, t. y. kas iš tiesų turėjo 
teisę į istorinį ir teisinį paveldą...“ 

Lenkų propagandistai ėmėsi įrodinė- 
ti, kad Lietuvos Respublikos gyvento- 
jai - apsišaukėlė tauta, lietuvisai, nieko 
bendro neturį su „teisingais“, „istori- 


Oficialiajame Baltarusijos gyvenime taip pat kyla 


susidomėjimo iki tol mažai tyrinėtu istorijos tarpsniu. 


Gedimino paminklas Lydoje. 


Baltarusiško LDK suvokimo eksportas. Baleto „Vytautas“ gastrolių Lietuvoje plakatas. 

niais“ lietuviais (litvinais). 

Ypač pasistengė sulenkėjęs moravas 
Feliksas Karolis Konečnas (Feliks Karol 
Koneczny). Savo knygoje „Lenkija tarp 
Rytų ir Vakarų“ (lenk. Polska między 
Wschodem a Zachodem) ir kituose 
veikaluose jis gausiai vartoja terminus: 
„letuwskije“, „Letuwa“ arba „letuwini“ 
kaip „netikrų lietuvių“ pavadinimą. 

F. Konečnas įrodinėjo, kad Vilnius - ne 
lietuvisų, o istorinių litvinų, t. y. len- 
kams priklausantis miestas. 

Daugelį šių tarpukariu atsiradusių 
lenkų „atradimų“ šiuo metu labai mielai 
naudoja ir dalis dabartinių baltarusių 
litvinistų. Be to, papildomo peno įvai- 
rioms jų pretenzijoms prideda to meto 
geopolitiniai lūžiai — Vilnijos okupacija 
ir šio krašto polonizacija, vėlesnės jos 
„grąžinimo“ Lietuvai peripetijos. 


Estafetę perima 
baltarusiai 


Sovietmečiu baltarusių savimonė buvo 
užguita. Visuomenėje vis labiau įsigalėjo 
rusų kalba, šalies ypatumai buvo akcen- 
tuojami skurdžiai, galiausiai jų nebuvo 
ir ieškoma. Sovietinė Baltarusija — tai 
agrarinė šalis, vadinamajame Didžiaja- 
me Tėvynės kare išvysčiusi didelio masto 
antinacistinį partizaninį judėjimą, kurios 
sostinė — miestas-didvyris Minskas. 

Šių pagrindinių gairių sovietiniams 
ideologams visiškai pakako. Praeitis 
skendėjo visiškoje nežinomybės migloje. 
Prisireikus užsiminti apie LDK, visada 
būdavo pažymima, kad tai kažkokia 
bloga feodalinė atgyvena. 

Prasidėjus vadinamajam atšilimui, 
po 1960-ųjų Baltarusijos spaudoje, 
ypač žurnale „Polymia“, pradėjo rastis 


V KUZNETSOY 


publikacijų, kurių autoriai gana nedrą- 
siai, bet pakankamai aiškiai ėmė vystyti 
temą, kad LDK nebuvo tai, ką bandė 
nupiešti Maskvos ideologai. Iš esmės 
tai buvo reakcija į rusiškąjį šovinizmą ir 
rusifikacijos politiką. 

Šias dalies visuomenės nuostatas labai 
atitiko savamokslio istoriko Mikolos 
Jermalovičiaus darbai. Susidomėjęs 
LDK, jis pradėjo aiškintis, ką jam reiškia 
terminas „Litva“. M. Jermalovičiaus 
metodologiją kažin ar galima pavadinti 
itin griežta: atvirkščiai, galima teigti, 
kad jo išvados dažnai ėjo pirmiau tyrimų 
duomenų. Pavyzdžiui, Lietuvos ištakų 
M. Jermalovičius ieškojo pagal vieto- 
vardžių su pavadinimu Litva paplitimą. 
Pagal jį Lietuvos pradžia - teritorijoje 


Šiuo metu Aliaksandras Lukašenka laviruoja tarp Rytų ir Vakarų, tačiau grėsmė būti 
integruotai į Rusijos politinę orbitą stipriai padidėjusi. 


tarp Minsko ir Naugarduko. M. Jerma- 
lovičius padaro išvadą, kad Lietuva - tai 
baltarusiškos žemės, kurių dalį neva užė- 
musi dabartinė Lietuva. Pagal M. Jerma- 
lovičiaus pradėtą liniją, lietuviška arba 
baltiška teritorija galima laikyti tik Že- 
maitiją, o Aukštaitija — tai neva dirbtinai 
sugalvotas etnografinis regionas, užimąs 
dalį baltarusiškų žemių. 

Kitas tuo pat metu pradėjęs savo 
litvinizmo teoriją vystyti tyrinėto- 
jas - Pavlas (Paula) Urbanas. Jis savo 
veiklą pradėjo išeivijoje. Skirtingai nuo 
M. Jermalovičiaus, šis neslėpė savo 
antisovietiškumo, kritikuodamas sovie- 
tinių istoriografijos šaltinių medžiagą. 
Jo parašytos studijos: „Apie nacionalinį 
LDK pobūdį ir istorinį terminą Litva“, 
„Istorinių faktų šviesoje“, „Senovės 
litvinų etninės priklausomybės klau- 
simu“, „Senovės litvinai. Kalba, kilmė, 
etninė priklausomybė“ (pastarosios net 
keturi leidimai). 

Pamažu litvinizmo kontekstas platėjo. 
Tūkstantmečio pabaigoje radosi ir 
daugiau šios idėjos plėtotojų ir jų darbų. 
LDK, kaip baltarusių valstybės su balta- 
rusių valdovais populiarinimu užsiėmė 
Vytautas Čaropka (Bira'7 Aaponka), o 
Aliaksandras Kraucevičius (Angkcanzp 
Kpaynasiu) teigė, kad senoji Lietuvos 
valstybės sostinė buvo Naugardukas ir 
Mindaugas karūnavosi būtent ten. 


BinbHa — craniųa niTEiHay/6enapycay. 
fk BinbHa cTanNa XaMOKLŲKIM ropajaM? 


Dalis litvinistų pamažu įtraukiami į prieš Lietuvą nukreiptą veiklą. Kol kas - tik mintimis ir žodžiais. 


Per pastaruosius kelerius metus litvi- 
nistų gretos gerokai išaugo. Padaugėjus 
šios teorijos pasekėjų, neišvengiamai 
prasidėjo skaidymasis į dar smulkes- 
nes kryptis, neretai gana radikalias 
tiek istoriškai, tiek ideologiškai. Štai 
tik keletas prielaidų, populiarių tarp 
skirtingų litvinizmo pasekėjų: 

+ lietuvių kilmės iš finų-ugrų teori- 
ja - patogi, norint pagrįsti teritorijų 
slaviškumą, neva, atėjūnai lietuvisai 
išstūmė iš istorinės Lietuvos žemių vie- 
tinius senrusius — baltarusių protėvius; 

* gotų įtaka būsimoms LDK že- 
mėms - prieinama iki tokių kuriozų, 
kad savindamiesi LDK kunigaikščius, 
litvinistai neigia baltišką jų vardų 
kilmę, bet įrodyti slaviškos šių vardų 


kilmės nepavyksta, todėl litvinistai 
ėmėsi kildinti juos iš gotų kalbos; 

+ lietuvių kalbos neigimas, tiksliau, 
laikymas ją naujadaru - tarp litvinistų 
gimsta tokie naratyvai: esą LDK pagrin- 
dinė kalba buvusi senovės baltarusių; 
LDK valdovai kalbėję būtent ja, žemai- 
čiai, tiesa, kalbėję sava kalba, bet lietuvių 
kalbos apskritai nebuvo, ji atsiradusi 
dirbtinai - norėdami susilpninti bal- 
tarusių įtaką LDK, ją išrado čia atvykę 
jėzuitai. Dar radikalesnė šios sąmokslo 
teorijos versija: lietuvių kalbą sumanė 
Jonas Jablonskis (beje, šis naratyvas 
naudojamas ir lietuviškuose šaltiniuose, 
sietinuose su Kremliaus propaganda. Ir 
tai ne atsitiktinis sutapimas). 

Taigi dalis litvinizmo teorijos adeptų 


IŠ ARTI 


užsiima ne moksliniais tyrimais ar ieško- 
jimais, bet gryna ideologija ir propagan- 
da. Veikiausiai kažkas suprato: užsidėjus 
litvinisto kaukę, galima deformuoti 
kaimyninių šalių istoriją, skatinti abipusį 
nepasitikėjimą ir kurstyti tautinę neapy- 
kantą. Socialiniuose tinkluose tai kartais 
transformuojasi į tiesioginius įžeidinė- 
jimus ir nemažas internetines batalijas. 
Nejauku pagalvoti, kas būtų, jei ši virtuali 
agresija rastų pretekstą tapti realybe... 

Oficialioji pozicija 

Ko gero, radikalia veikla paprastai 
užsiima tik marginalizuota mažuma. 
O kaip vertina ir pateikia LDK paveldą 
oficialusis Minskas? 

Šis klausimas ir paprastas, ir sudė- 
tingas. Priimta manyti, kad Baltarusi- 
ja — savotiškas sovietinis rezervatas su 
autokratiniu Aliaksandro Lukašenkos 
(Anakcanpp JIykamsnka), kuris nuolat 
gudriai išlaviruoja tarp Rytų ir Vakarų, 
valdymu. Atrodytų, kad jau pirmieji jo 
žingsniai valdžioje nebuvo palankūs 
tautiškumui: uždraustas baltarusiškas 
Vytis (balt. IĮaeona) ir tautinė vėliava. 
Vėlesnį jo požiūrį į nacionalizmą galima 
apibūdinti kaip nuosaikų — kartais 


Sovietų Rusijos komunistų partijos (bolševikų) Centro komiteto narys Michailas Kalininas (pirmoje eilėje iš kairės antras) susitikime su Lietuvos ir Baltarusijos 
Sovietų Socialistinės Respublikos (Litbelo) liaudies komisarų tarybos nariais (pirmoje eilėje iš kairės): karo reikalų liaudies komisaras Josifas Unšlichtas, tarybos 
pirmininkas ir užsienio reikalų liaudies komisaras Vincas Mickevičius-Kapsukas, antroje eilėje centre - vidaus reikalų liaudies komisaras Zigmas Aleksa-Angarietis. 


Minskas, 1919 m. birželis. 

A. Lukašenka pasisako prieš vieną ar kitą 
tautiškumo apraišką, kartais nutyli arba 
net pritaria. Baltarusija daug dides- 

nė valstybė nei Lietuva, ir nuomonių 
pasirinkimas čia palyginti labai platus: 
senieji istorikai ir toliau orientuojasi 
pagal sovietines gaires bei metodologiją, 
tačiau netrūksta ir litvinistinės pakraipos 
mokslininkų. LDK, kaip naują tyrinėjimų 
objektą, jie dažniausia vertina atsargiai, 
ieškodami tam tikrų kompromisų. Be 
abejo, yra ir istorijos radikalų, dažniau- 
sia stipriai nutolusių nuo akademizmo 
principų, tačiau jie reiškiasi neformaliai 
arba bulvarinėje žiniasklaidoje. 

Tačiau oficialūs pokyčiai istorinėje 
savimonėje matomi. Pavyzdžiui, prireikė 
maždaug penkiolikos metų, kad mo- 
kykliniuose istorijos vadovėliuose būtų 
pradėtas minėti Vytautas, o dabar jis jau 
vadinamas Didžiuoju. Statomi pamink- 
lai Mindaugui, Gediminui ir Algirdui. 
Pamažu į Baltarusijos istoriją grąžina- 
mos ir žymios didikų giminės, pvz., Rad- 
vilos. Atstatomos buvusios LDK pilys, 
kuriomis niekas anksčiau nesirūpino. 
Pasitaiko ir kritiško LDK raidos vertini- 
mo, ir tam tikrų istorijos recidyvų, pvz., 
netikėtai prasimuša neigiami Liublino 
unijos ar katalikybės sustiprėjimo LDK 
vertinimai. 

Baltarusiai galiausiai turėtų suvokti, 
kad LDK — svarbus istorijos tarpsnis, 
kuris buvo itin reikšmingas jų tautos ir 
kalbos formavimuisi. Tikintis geriausio 
scenarijaus, litvinistiškasis radikaliz- 
mas su laiku turėtų nunykti. 

Deja, kol kas Baltarusija - lygtis su 
daug nežinomųjų. Šalyje veikia galybė 
mąstymo šablonų ir visuomeninių 
jėgų, ojų pusiausvyrą kol kas palaiko 
A. Lukašenkos valdymo galia. Niekas 
nesiims tiksliai prognozuoti pasekmių, 
jei ši esama padėtis sutriktų. 


Priemonė - kieno 
rankose 


Atsigręžimas į praeitį, įskaitant ir 
litvinizmo teoriją, bent jau pradiniame 
etape, buvo susiję su tautine savimone, 
kaip šiokiu tokiu pasipriešinimu so- 
vietizavimui ir rusifikacijai. Prasidėjus 
tautiniams atgimimams ir baltarusiai 
vis laisviau galėjo reikšti savo nuosta- 
tas. Ne veltui per pirmuosius Lietuvos 
Persitvarkymo Sąjūdžio renginius buvo 


Lietuvos centrinio valstybės archyvo, alkas.lt, tiketa.lt, miestai.net, pl.wikipedia.org, facebook.com, newsweek.com nuotr. 


Litbelo Centro vykdomojo komiteto 
pirmininkas Kazimieras Cichovskis. 


galima išvysti nepriklausomos Baltaru- 
sijos vėliavų — baltų su raudona juosta 
per vidurį, — o kiek vėliau Baltarusijoje 
buvo įteisintas ir savas Vyčio variantas. 
Tiesa, neilgam. 

LDK paveldo interpretacijos dabarti- 
nėje Baltarusijoje, kaip jau minėta, ne- 
vienalytės. Apytikriai jas galima skirsty- 


O tarp baltarusių aštrėja radikalių nuo- 
taikų, įskaitant ir litvinizmo judėjimą. 
Atrodytų, kad tai natūrali tautos reakcija 
į galimas permainas, tačiau yra ir tokių 
požymių, kad radikalųjį litvinizmą 
bando perimti Maskvos propagandos 
mašina, o kai kurie litvinizmo aktyvis- 
tai — tiesiog „trolių fabriko“ darbuotojai. 
Bent jau jų bendravimo schemos visiškai 
identiškos: įžeidinėjimai, tautinės 
neapykantos kurstymas, provokuojantys 
pasisakymai. 

Kai kurie jų labai aiškiai pakartoja 
antilietuviškos Kremliaus propagandos 
schemas: neigti Lietuvos valstybingumą 
ir teritorinį jos vientisumą, pristatyti 
Vilnių kaip slavišką miestą ir pan. 

Ar tik nebando žongliruodami balta- 
rusių nacionaliniais jausmais Kremliaus 
polittechnologai jų energiją nukreipti 
ne antimaskvietiškoms manifestaci- 
joms, o Lietuvos link? Galbūt jie tikisi, 
kad ateityje, susiklosčius aplinkybėms, 


ti į nuosaikias ir radikalias sroves. 
Pirmoji jų nukreipta į pastangas jei 
ne perkonstruoti, tai bent praturtinti ir 


pagražinti savąją isto- 
riją naujais naratyvais, 
nes ilgai nutylimas 
vakuumas LDK istorijos 
tarpsnyje tiesiog pra- 
šosi būti užpildomas. 
Tarkim, kita LDK tau- 
ta — ukrainiečiai — tokio 
poreikio beveik neturi, 
nes jų pagrindinis 
istorijos centravimas 
susiveda į Kijevo Rusią. 
Graži istorija - puiku, 
tik kurti ją reikėtų ant 
tvirtų pamatų, remian- 
tis faktais, o ne prielai- 
domis ar spėlionėmis. 
Nereikia pamiršti, kad 
istorija — tai vienas iš 
ideologijos ramsčių, ant 
kurių savo ruožtu laiko- 
si valstybingumas. 
Baltarusijos valstybin- 
gumas jau kuris laikas 
yra kryžkelėje. Atsiran- 
da vis daugiau ženklų, 
kad ji gali tiesiog tapti 
Rusijos dalimi. Įvairūs 
pavadinimai, pvz., 
„sąjunginė valstybė“, ko 
gero, mažai keičia esmę. 


pačių baltarusių rankomis bus galima 
atsiimti Vilniją arba net sukurti kažką 
panašaus į Litbel-2?.. m 


Lietuvos ir Baltarusijos komunistų partijos (bolševikų) Centro 
komiteto 1919 m. vasario 5 d. posėdžio Vilniuje protokolo priedas. 
BACZAAHNE 
„ onzpannuoro Epe Pogar, mptua (GoxtuRNKOR) 

KARIO AKIRATYJE 


Ilona Skujaitė 


„ĮSIVAIZDUOJU, KAD JI GALĖJO GYVENTI ČIA, VILNIAUS SENAMIESTYJE, GRA- 
ŽIAME LA BELLE EPOGUE STILIAUS TARNYBINIAME BUTE SU TARNAIS, NES 
JADVYGA KOLENDOWNA BUVO LIETUVOS KARIUOMENĖS KARININKO DUKRA, 
TAIGI ŠEIMA VEIKIAUSIAI GALĖJO SAU LEISTI GYVENTI PRABANGIAI. MOTERIS, 
APIE KURIĄ PASAKOJU, - MANO SENELĖ, 


Vv 
GIMUSI 1925-AISIAIS VILNIUJE“, - SAKĖ 
PLK. LTN. KARSTENAS DYBA, NATO PRIEŠA- 
KINIŲ PAJĖGŲ BATALIONO VIEŠŲJŲ RYŠIŲ 
KARININKAS, KAI PAČIAME VILNIAUS CENT- 
RE SUSITIKOME PASIKLABĖTI APIE JO LIETU- 
KA L | N | N K VIŠKAS ŠAKNIS. 
a; , 


Vilnietiškos 
paslaptys 


Ik. ltn. K. Dyba savanoriš- 

kai apsisprendė dalyvauti 

Vokietijos kariuomenės 

misijoje Lietuvoje, turė- 

damas vilčių, kad laisvu 
nuo tarnybos metu jam pavyks daugiau 
sužinoti apie savo . gyvenusias 
Lietuvoje. „Man tai svarbu, nes dau- 
gybė vokiečių šeimų žino savo giminės 
šaknis iš kartos į kartą, o mano senelių 
likimus sudau pasaulinis karas“, — 
pasakojo vokiečių karininkas. 

Iki šiol plk. Itn. K. i 
išlikusį dėdės pas mą apie močiutę 
per jos 80-ąjį gimtadienį. „Kartą Vil- 
niuje gyveno mergaitė,kurią vadino 
Dschunja. Ji buvo šviesiaplaukė, ilga- 
kojė, sportiška ir labai Yi mergina. 


Mėgo žaisti rankinį, jai ypač patikdavo 
leisti laiką kartu su kita is vaikais, tačiau 
mėgautis tuo galėjo retai, nes Dschunja 


+ 


neturėjo nei brolių, nei seserų, be to, 
jos tėvai atidžiai stebėjo, kad mergaitė 
nesibastytų gatvėmis, bet ruoštų pamo- 
kas jų dideliame gražiame bute“, — taip 
prasideda dėdės pasakojimas. 

Dschunja — malonybiškai Jadvygą 
Kolendowną vadindavo jos tėvai ir 
artimieji. Plk. Itn. K. Dybos dėdė teigė, 
kad jos tėvas Josefas Kolendowas buvo 
aukšto rango Lietuvos karininkas, 
susituokęs su Bronislava Kolendowna. 
Pora savo vienintelio vaiko Jadvygos 
susilaukė 1925 m. rugsėjo 16 d. Vilniuje. 
Josefui tuomet buvo trisdešimt dveji, o 
Bronislavai — dvidešimt. 

Kad ir kaip būtų buvę, bet šios šeimos 
vilnietiškojo laikotarpio istorijoje yra 
paslapčių. 

Lietuvos sostinė Vilnius buvo oku- 
puota lenkų nuo 1923 m., taigi kyla abe- 
jonių, ar buvo įmanoma, kad čia su savo 
šeima po okupacijos ir toliau gyvenęs 
žmogus galėjo tarnauti Lietuvos kariuo- 
menėje. Be to, dėdė mini, kad „ka- 
riuomenėje ir namuose buvo kalbama 
lenkiškai“, o ir malonybinis kreipinys 
Dschunja toli gražu lietuviškai neskam- 
ba. Taigi tikėtina, kad Kalnedowų šeima 
galėjo būti lenkų kilmės, nes tuo metu 
Vilniuje vyravo lenkai. 


Karų nublokšti 


1940-aisiais Sovietų Sąjungai (SSRS) 
okupavus Lietuvą, Kalendowų šeimos 
gyvenimas pradėjo keistis. Pasak 
plk. ltn. K. Dybos dėdės, „per kelias sa- 
vaites Jadvyga turėjo išmokti rusiškai, 
šia kalba pradėta vis daugiau kalbėti ir 
šeimoje“. 

Vėliau, 1941 metais naciams okupa- 
vus Rytų Lietuvą ir Vilnių, Kolendowai 
buvo pripažinti etniniais vokiečiais, o 


Jadvyga Kolendowna su vaikais ir anūkais per savo 80-ąjį jubiliejų. 


>> 


Josefas buvo integruotas į Vokietijos 
vermachtą. „Manau, kad taip galė- 

jo nutikti dėl galimos jo lietuviškos 
kilmės - gali būti, kad mano prosenelio 
pavardės lietuviškas variantas — Juozas 
Kalėda, — svarstė plk. ltn. K. Dyba. - 
Vis dėlto kaip istorikas ir karininkas aš 
negaliu suprasti, kaip mano prosene- 
lis galėjo tarnauti trijose skirtingose 
kariuomenėse: Lietuvos arba Lenkijos, 
SSRS ir Vokietijos. Taip pat neaišku, 
kodėl niekas netikrino jo patikimumo ir 
lojalumo. Kuo daugiau apie tai galvoju, 
tuo viskas painiau man atrodo.“ 

Josefui tarnaujant Vokietijos ka- 
riuomenėje, jo 17-metė duktė Jadvyga 
Kolendowna 1942 m. buvo išsiųsta į 
Vokietiją dirbi vertėja. „Mano močiu- 
tė tuo metu buvo labai jauna, graži, 
mokėjo rusų, lenkų ir vokiečių kal- 
bas“, — tokį jos likimo vingį komentavo 
plk. ltn. K. Dyba. 

Kaip savo artimiesiems yra pasako- 
jusi pati Jadvyga, tuomet viskas įvyko 
labai greitai: jai buvo liepta su nedideliu 
bagažu pasirodyti sutartoje vietoje ir 
dar tą pačią naktį ji buvo išgabenta į 
Reichą prekiniu traukiniu „gyvulinia- 
me vagone ant šiaudų“. „Stotis buvo 
Vilniaus centre, važiavau perpildytame 
tamsiame vagone stovėdama prie liuko. 
Traukinys judėjo lėtai. Kai važiavome 
palei gatvę, kurioje paprastai vykda- 
vo gegužinės pamaldos, netikėtai ten 
pamačiau savo mamą, įsistebeilijusią 
į traukinį. Pamojavau jai. Atpažinusi 
mane ji irgi pamojo man, o tada su- 
kniubo“, — tokį pasakojimą yra užrašę 
Jadvygos giminaičiai. Pasak jų, Jadvyga 
nežinojo, kur prekinis traukinys ją 
gabena, tuomet jautėsi kaip belaisvė. 
Galiausiai po kelių dienų ji atvyko į 
Rostoką ir pradėjo vertėjauti vermachto 

aviacijos gamykloje „Heinc- 
kel-Flugzeugwerken Rostock“, 
kurioje priverstinai dirbo daug 
rusiškai ir lenkiškai kalbančių 
žmonių. 

Jadvygos tėvas J. Kolendowas 
1942-1943 m. žiemą dalyvavo Stalin- 
grado mūšyje ir buvo vienas iš 160 000 
žuvusių Vokietijos karių. Jo kapavietė 
nežinoma. Po tėvo mirties Jadvyga 
gavo tris savaites specialiųjų atostogų 
nuvykti į Vilnių aplankyti savo motinos, 
kad abi galėtų apraudoti „didvyrio mirtį 
už Fiurerį ir Tėvynę“. Kaip pasakojo 
giminaičiai, ji išsyk kariniu traukiniu 
išvažiavo į Vilnių. Pas mamą atvyko vi- 
dury nakties, o pabudusi ryte šalia lovos 
ir visame bute pamatė susirinkusius jos 
sugrįžimu kartu su mama besidžiau- 
giančius mokyklos draugus, kaimy- 
nus ir gimines. „Specialiųjų atostogų 
pabaigoje mama Jadvygą slapstė bute, 
nes mergina nebenorėjo grįžti į Vo- 
kietiją. Nuo žandarų ji slėpdavosi virš 
krosnies įrengtoje pagalvėmis išklotoje 
slėptuvėje, tačiau po miestą vaikščioda- 
vo laisvai. Deja, vieno tokio pasivaikš- 
čiojimo metu ją netikėtai sustabdė du 
žandarai, atpažinę pagal nuotrauką 
ieškomų asmenų sąraše, suėmė ir išvežė 
atgal į Reichą. Tai buvo jos paskutinis 
pasimatymas su mama“, - teigiama 
išlikusiame plk. Itn. K. Dybos dėdės 
pasakojime. 

Sugrąžinta iš Vilniaus į Vokietiją 
Jadvyga buvo nusiųsta dirbti į amuni- 
cijos fabriką Gigene, netoli geležinkelio 
stoties. „Kartą į stotį atvyko labai gerai 
saugomas traukinys. Jadvyga, kaip 
vertėja, dalyvavo jį pasitinkant, o vienas 
iš traukinio sargybinių buvo seržantas 
Hansas Kolbas. Mes, jų anūkai, iš pasa- 
kojimų gerai žinome, kad tai buvo meilė 


Tarnaudamas Lietuvoje plk. Itn. Karstenas 
Dyba, vokiečių kalbos mokytojo Jono 

Lego kvietimu, reguliariai dalyvaudavo 
pamokose Jeronimo Ralio gimnazijoje 
Jonavoje. Karininkas su mokiniais vokiškai 
kalbėdavosi apie savo gimtąjį regioną, 


Berlyno sienos nugriovimą ir 
kalėdines tradicijas. 


iš pirmo žvilgsnio. Jie abu išgyveno per 
II pasaulinį karą, jam pasibaigus, susi- 
tuokė“, — savo senelių istoriją užbaigė 
plk. ltn. K. Dyba. 


Tolimesnės paieškos 


Tikėdamasis rasti daugiau informa- 
cijos apie savo giminaičius, gyvenusius 
Lietuvoje, plk. ltn. K. Dyba kreipėsi į 
Raudonojo Kryžiaus Vokietijos padali- 
nį, padedantį ieškoti artimųjų, dingusių 
II pasaulinio karo metais, bet ši paieška 
buvo bevaisė. Jis taip pat kreipėsi į 
Vokietijos karių kapinių komisiją, 
bet ji taip pat neturi jokių žinių apie 
karininko Josefo Kolendowo kapą. „Tai 
nieko nereiškia, nes per karą daugy- 
bės žuvusių karių palaidojimo vietos 
nėra žinomos“, — situaciją komentavo 
plk. ltn. K. Dyba. 

Tarnaudamas misijoje Lietuvoje 
Vokietijos karininkas tikėjosi suras- 
ti nors kokių užuominų apie Josefą 
Kolendową, bet jį konsultavę kolegos iš 
Lietuvos kariuomenės irgi nenudžiugi- 
no, nes Lietuvos kariuomenės tarpuka- 
rio karininkų registre tokios pavardės 
nepavyko rasti. „Akivaizdu, kad norint 
sužinoti daugiau, tyrimą reikės tęsti — 
surasti siūlo galą, už kurio būtų galima 
užsikabinti, yra labai sunku“, - sakė 
plk. ltn. K. Dyba ir džiaugėsi bent jau 
tuo, kad Kolendowų šeimos vilnietiškoji 
paslaptis, nors taip ir liko neatskleista, 
bet bent jau paskatino jį daugiau pasi- 
domėti ir sužinoti apie Lietuvą. 


KARIO AKIRATYJE 


Lietuviški įspūdžiai 


Nors vokiečių karininko močiutė 
gimusi Vilniuje, jam pačiam Baltijos 
šalys buvo terra incognita. „Užaugau 
Švarcvalde, Pietų Vokietijoje, netoli 
Prancūzijos sienos, taigi prancūzų kalba 
man yra antra gimtoji, be to, apskritai 
labai domiuosi prancūziška kultūra, 
taip pat moku kelias romanų kalbas, bet 
su Rytų Europa neturėjau jokių ryšių. 
Taigi anksčiau nesidomėjau ir Baltijos 
šalimis, bet vykdamas į misiją Lietuvoje 
labai rimtai ruošiausi, todėl Lietuvos ir 
Vokietijos santykius nuo riterių laikų iki 
dabar jau žinau labai gerai“, - didžiavo- 
si plk. ltn. K. Dyba. 

Vis dėlto Vokietijos karininkas sako, 
kad, nors ir įgijo gerų istorinių žinių, 
beveik pusę metų praleido Lietuvoje, 
mūsų šalis jam iki šiol išlieka pa- 
slaptinga, o retkarčiais netgi stebina. 
Nors prieš atvykdamas į Lietuvą jis iš 
kolegų žinojo atsidursiantis sovietinio 
stiliaus karinėje bazėje Rukloje, tačiau 
pati Lietuva plk. ltn. K. Dybą netrukus 
pradėjo stebinti: „Man labai patiko Jo- 
nava. Suprantu, kad tai gal ir nėra pats 
nuostabiausias jūsų šalies miestas, bet 
labai komfortiškas, gyvenimo lygis čia 
mažai skiriasi nuo mūsų. Kaunas irgi 
labai mane nustebino — toks klestintis 
miestas, beje, kaip ir visa šalis: kur tik 
bevažiuotum - į miestus ar kaimus, — 
visur labai gerai už Europos Sąjungos 
(ES) lėšas išvystyta infrastruktūra. 
Mane labiausiai nustebino, kad lietuviai 


Vyr. srž. spec. Ievos Budzeikaitės ir plk. Itn. Karsteno Dybos asmeninio archyvo nuotr. 


yra tikri europiečiai, turint omenyje 
nūdienos „Brexito“ diskusijas ir faktą, 
jog jūsų šalis labai ilgai buvo Rusijos ir 
SSRS sudėtyje. Akivaizdu, kad lietuviai 
nori priklausyti modernesnei Europos 
daliai, o jauni žmonės yra absoliučiai 
europietiški. Vokietijoje į ES žiūrima 
gerokai kritiškiau.“ 

Lietuvių kalba vokiečių karininkui 
tapo dar vienu stebinančiu reiškiniu. 
Pasak plk. ltn. K. Dybos, atvykęs į kurią 
nors šalį jis visuomet bando nors šiek 
tiek perprasti kalbą, nes tai yra raktas, 
atveriantis galimybes bendrauti su 
žmonėmis, geriau suprasti juos ir šalies 
kultūrą. „Lietuvių kalba man taip ir liko 
mįslinga, nes ji nepanaši nei į slavų, nei 
į romanų, nei į vokiečių kalbą, išskyrus 
kelis žodžius, pavyzdžiui, biški — tikrai 
vokiškos kilmės (bisschen - lietuviškai 
reiškia truputį). Man labai sunku su- 
prasti jūsų kalbos sistemą ir labai gaila, 


Nors vilnietiškoji plk. Itn. Karsteno Dybos 
šeimos paslaptis taip ir liko neatskleista, 
bet bent jau paskatino jį daugiau 
pasidomėti ir sužinoti apie Lietuvą. 


kad neturiu laiko pramokti lietuviškai 
kalbėti“, - apgailestavo karininkas. 

Vis dėlto jis spėjo išmokti tam tikrų 
lietuviškų mandagumo frazių, kurias 
noriai vartoja, maloniai stebindamas 
lietuvius. Tačiau sykį ir pats vokiečių 
pulkininkas leitenantas buvo tiesiog 
priblokštas: „Neseniai lankiausi pre- 
kybos cente ir ten kalbėjau vokiškai. 
Staiga vyresnio amžiaus moteris priėjo 
ir pasakė man: „Gut, Gut, Guten Tag, 
Auf Wiedersehen.“ Labai smagu, kad 
ir lietuviai moka keletą vokiškų frazių, 
tai rodo, jog žmonės geranoriškai 
vertina mūsų buvimą čia“, - sakė 
plk. ltn. K. Dyba. 

Ne mažiau maloni staigmena NATO 
priešakinių pajėgų bataliono viešųjų 
ryšių karininkui tapo faktas, kad vokie- 
čių kalba yra gana populiari Lietuvos 
mokyklose. „Prieš atvykdamas į Ruklą 
sužinojau, kad vokiečių kalbos mokyto- 


jas Jonas Legas nori pasikviesti vokie- 
čių karių į pamokas. Susitikome su juo 
Jeronimo Ralio gimnazijoje Jonavoje 

ir sutarėme, kad reguliariai dalyvau- 
siu jo pamokose, su mokiniais galėsiu 
vokiškai pasikalbėti apie mano gimtąjį 
regioną, Berlyno sienos nugriovimą ir 
kalėdines tradicijas. Man tai buvo labai 
įdomi patirtis, manau, kad mokiniams 
taip pat, nes vokiečių kalbos jie mokėsi 
4-5 metus ir buvo gera proga pabandyti 
susikalbėti su vokiečiu jo gimtąja kal- 
ba.“ Tokiam bendradarbiavimui pritarė 
ir Vokietijos ambasadorius Lietuvoje 
Matthias Sonnas. * 

NEIŠSENKANČIOS 
ADRENALINO 


ATSARGOS 


KALĖDŲ IŠVAKARĖSE GRUPĖ LIETUVOS KARIUOMENĖS KO- 
MANDINIŲ VARŽYBŲ MĖGĖJŲ SURENGĖ VILNIAUS ĮGULOS 
SALĖS TINKLINIO TURNYRĄ. APIE JĮ PAPASAKOJO VIENA IŠ ir Sandra Strakšienė 
ŠIŲ NUOTAIKINGŲ KOMANDINIŲ DVIKOVŲ INICIATORIŲ — 
GYNYBOS ŠTABO (GS) PLĖTROS PLANAVIMO VALDYBOS 
VEIKLOS PLANAVIMO SKYRIAUS VYRIAUSIOJI KARININKĖ 


umanymas 
rengti 
tokias 


MJR. SANDRA STRAKSIENĖ. Kazys Jonušas varžybas 


gimė prieš 
gerus me- 
tus, — sako karininkė. — Pati žaidžiu 


seniai ir su tarnybos draugais turime 
subūrę nedidelę tinklininkų mėgėjų 
bendruomenę. Dažniausia susitinkame 
per kariuomenės rengiamus paplūdi- 
+ mio tinklinio turnyrus. Be to, kartkar- 
tėmis pasimatome ir Generolo Jono 

“ Žemaičio Lietuvos karo akademijos 

= (LKA) tinklinio aikštelėje. Pradėjus 
dažniau bendrauti su kitais tos nefor- 
malios bendruomenės nariais, parūpo 


Turnyro prizininkai (iš kairės): GŠB tinklininkai (II vieta); jungtinė GŠ, KP ir NFIU komanda (I vieta), bronzos medalius laimėję Ryšių ir informacinių 


sportinio meistriškumo ugdymas, bet 
neturime kariuomenės turnyrams 
rengti būtinos salės. Paplūdimio turny- 
rai vyksta — jokių problemų, o salės... 

Į mūsų susitikimus atvyksta karių iš 
įvairių padalinių — Logistikos valdy- 
bos, Karo prievolės ir komplektavimo 
tarnybos, LKA ir kt. Mintį organizuoti 
salės tinklinio turnyrą pamažu aptari- 
nėjome tarpusavyje, kol nusprendėme, 
kad tinkamiausias laikas jam būtų prieš 
Kalėdas, kai pasibaigia įvairių pratybų 
ir mokymų ciklas. Surengėme apklausą 
ir ryžomės pradėti ne nuo didelio masto 
renginio, o nuo Vilniaus įgulos turnyro. 
Teiravomės fizinio rengimo specialistų 
ir visų mėgėjų, žaidžiančių tinklinį tiek 
su mumis, tiek paplūdimio turnyruo- 
se, ar jų padaliniuose būtų norinčiųjų 
žaisti. Pasirodo, tokių tikrai yra. Kone 
visi atsakė galintys atsiųsti į turnyrą 
savo komandą. 

Iš viso turnyre šį kartą dalyvavo 
aštuonios Vilniaus įgulos komandos: 
trys iš jų - jungtinės (Krašto apsaugos 
savanorių pajėgų (KASP) ir Sausumos 
pajėgų (SP) štabų; GŠ ir Karo policijos 
(KP); GŠ ir Lietuvos didžiojo kunigaikš- 
čio Gedimino štabo bataliono (GŠB) 
žvalgybos padalinių), kitos atstovavo 
GŠB, Ryšių ir informacinių sistemų 
batalionui, Karo prievolės ir komplek- 
tavimo tarnybai, Logistikos valdybai ir 
LKA. Po varžybų pogrupiuose prasidėjo 
pusfinalio kovos ir paaiškėjo, kurios 
komandos varžysis dėl medalių. 

Po atkaklių kovų pirmąją vietą laimė- 
jo GŠir KP tinklininkai, antrąją — GŠB, 
o trečiąją —- Ryšių ir informacinių sis- 
temų bataliono komandos. Nugalėtojai 
buvo apdovanoti medaliais ir komandi- 
nėmis taurėmis.“ 


Orasvydis, 
kumščiasvydis, 
tinklinis 


Tinklinis yra olimpinė komandinė 
sporto šaka — žaidžia dvi komandos po 
šešis žaidėjus. Komandas skiria tinklas, 
o žaidėjų tikslas — permušti kamuolį 
per tinklą į priešininkų teritoriją ir pel- 
nyti taškus pagal tam tikras taisykles. Šį 
sportinį kamuolio žaidimą, kurį dabar 
vadiname tinkliniu, Lietuvoje pradėta 
žaisti apie 1921-1923 m. ir kurį laiką jis 
vadintas orasvydžiu. 1921 m. universa- 
lusis lietuvių ir šveicarų mokslininkas, 
Lietuvos telegramų agentūros steigėjas 
ir pirmasis vadovas Juozas Eretas, be 
kita ko, Lietuvos kariuomenės savano- 


sistemų bataliono sportininkai. 


ris, 1920 m. spalį įstojęs į Lietuvos ka- 
riuomenę ir tarnavęs pirmųjų savanorių 
pulko vado Kazio Škirpos adjutantu, 
išleido knygelę „Kumščiasvydis“. Spau- 
doje užsimenama, kad kumščiasvydį 
1923 m. Šiauliuose mokėsi žaisti kūno 
kultūros mokytojų kursų dalyviai. Iš 
pradžių žaista 15-20 m ilgio ir 9-11 m 
pločio aikštėje, o vietoje tinklo dažnai 
būdavo ištiesiama virvė. 

Parėjusių metų lapkritį net minėtas 
savotiškas Lietuvos tinklinio istorijos 
90-metis - 1929 m. rugpjūčio 15-16 d. 
Kaune sužaistos pirmosios, nors ir 
neoficialios, rungtynės su Rygoje 
gyvenusių lietuvių sporto klubo „Vytis“ 
tinklininkais. Kaunui atstovavo Šančių 
šaulių klubo „Kovas“ moterų ir vyrų 
komandos. Šią datą nutarta laikyti 


Iš orasvydžio žaismų tautinėje olimpiadoje. J. Miežlaiškio nuotr. (KARYS, 1938 m. Nr. 31) 


2 „Smūgiuoja NFIU tinklininkas - 
jį Čekijos karininkas mjr. Miroslavas KARIO AKIRATYJE 


Putnaras (centre). 


| Daug vėliau pradėtos rengti paplūdi- Toms komandoms, kurios neturi miesto 
| Žž A ar-N „2-0 — p. mio tinklinio varžybos (2x2). Lietu- klubuose žaidžiančių sportininkų, regis, 
g | "12 | 1 1 44 vos čempionatai organizuojami nuo gali būti sunku priešintis didesnio 
| | 1992 metų. meistriškumo varžovams, bet mūsų 
turnyre šitaip nenutiko — iš aštuonių 
Ak ą d em ij Oj e ir pogrupiuose žaidusių ir pirmąsias bei 
G y n y b os šta b e antrąsias vietas iškovojusių komandų 
meistriškumas buvo apylygis. Nebuvo 
Tačiau sugrįžkime į mūsų turnyrą. Iš žaidimo, kaip sakoma, į vienus vartus. 
vienos įgulos surinkti 8 komandas - lyg Grupėse teisėjavo vienos koman- 
ir užtenka. Pirmojo rato A pogrupio dos kitoms, t. y. trečios komandos, 
rungtynės gruodžio 16-17 d. vyko kuri tąsyk aikštėje nežaidžia, atstovai. 
Gynybos štabe, ten naujai suremon- Dažniausiai teisėjauti buvo skiriami 
tuota krepšinio salė gali būti pritaikyta kompetentingi, ilgus metus žaidžiantys 
tinkliniui, badmintonui, rankiniui ir ir puikiai tinklinio taisykles išmanantys 
salės futbolui, o B pogrupio rungtynės sportininkai. O į pusfinalį ir finalą mes 
gruodžio 16-18 d. - LKA, kur yra bent pasikvietėme mūsų kolegą iš Dr. Jono 
dvi tinkliniui tinkamos salės. Basanavičiaus karo medicinos tarny- 
„Ne visi žaidėjai treniruojasi bos — personalo specialistą srž. Vitalijų 
darbe ar tarnyboje, — toliau kalbėjo Ruselevičių - įsikalbėjus su kolegomis 
mjr. S. Strakšienė. — Žinau ne vieną paaiškėjo, kad jis yra Nacionalinės 
karį, seniai žaidžiantį tinklinį Vil- lygos tinklinio teisėjas. Mažai kas teži- 
niaus miesto klubuose, neturinčiuose nojo, kad kariuomenėje tarnauja tokio 
nieko bendra su kariuomene. Taigi jie rango specialistas. Paprašėme tarnybos 
treniruojasi ir individualiai, ir su klubo vadovybės, kad Vitalijų išleistų į Vilnių 
komanda. Gal šiek tiek sunkiau buvo dviem dienoms. Taigi, turėjome puikų 


padalinių tinklininkams su visa koman- = pusfinalio ir finalinių rungtynių teisėją. 
da rengtis turnyrui, bet prieš tai Ryšių Apskritai, turnyras, kad nebūtų didelės 
ir informacinių sistemų bataliono, GŠB, apkrovos, truko visą savaitę — vienos 
Karo prievolės komplektavimo tarnybos rungtynės per dieną. Komandų nariai iš 
tinklininkai ne kartą atvykdavo į GŠ ir tarnybos turėjo atsiprašyti dviem valan- 
ten per treniruotes liedavo prakaitą. doms. Sudarėme rungtynių tvarkaraš- 


tinklinio pradžia Lietuvoje. 

1934 m. į lietuvių kalbą išverstos 
tarptautinės tinklinio taisyklės ir 
surengti pirmieji teisėjų kursai. Juos 
lankė 51 asmuo, 0 1936 m. vasario 27 d. 
Kaune organizuotos pirmos tarpvals- 
tybinės rungtynės, kuriose pergalės 
siekė Lietuvos ir Estijos komandos. 
Deja, kaip ir Šančių šauliai prieš Rygos 
lietuvius 1929-aisiais, taip ir Lietuvos 
vyrų komanda 1936-aisiais rungtynes 
pralaimėjo rezultatu 0:2. Ar tik nebus 
tos pirmosios nesėkmės kaltos, kad iki 
šiol nė į vieną olimpiadą Lietuva nebuvo 
delegavusi savo tinklinio komandos?.. 

Užtat į 1938 m. liepos 23-27 d. Kaune 
suplanuotas Lietuvos tautinės olimpia- 
dos tinklinio varžybas užsiregistravo 
po 16 moterų ir vyrų komandų, tiesa, 
ne visos atvyko. Kaip rašoma 1938 m. 
rugpjūčio 4 d. KARIO 31-o0jo numerio 
870 p. (pagal tuometį puslapių žymėji- 
mą, — red. past.), vyrų grupėje pirmąją 
vietą laimėjo Vilniaus lietuviai. 

čius taip, kad būtų žaidžiama priešpiet 
arba tuoj po pietų. Visos komandos 

iš Vilniaus, tad atvykti į varžybas pa- 
prasta. Tiesa, buvo Logistikos valdybos 
komandos žaidėjų, kuriems dukart 
teko atvykti iš Marijampolės. Deja, 
rungtynės jiems nebuvo sėkmingos - į 
kitą etapą nepateko. Pusfinalio ir finalo 
tinklininkų susitikimai vyko GŠ gruo- 
džio 19-20 dienomis. 

Pagal salės tinklinio taisykles žaidžia- 
ma iki trijų pergalių. Daugiausia gali 
būti 5 setai (vienas setas — iki 25 taškų 
ir būtina 2 taškų persvara, o paskutinis 
(penktasis) setas žaidžiamas iki 15 taš- 
kų). Žaidžiant visus 5 setus ir išnau- 
dojant kiek įmanoma daugiau taškų, 
rungtynės gali užtrukti apie pusantros 
valandos. Taigi prireikia ne mažesnės 
fizinės ištvermės negu krepšinio aikš- 
telėje. Moterų komanda šįkart turnyre 
nedalyvavo, bet į komandas buvo leista 
priimti ir moterų, tad per visas 8 ko- 
mandas mes buvome keturios, beje, ne 
pirmus metus žaidžiančios tinklinį. La- 
bai profesionaliai žaidė viena mergina 
Karo prievolės komplektavimo tarnybos 
komandoje - smagu buvo žiūrėti, kad ir 
vyrukų atakas galime puikiai atremti.“ 


Apdovanojimai 


„Turnyras surengtas mūsų iniciatyva, 
nors iš pradžių norėjome, kad jį orga- 
nizuotų Lietuvos kariuomenės Sporto 
klubas, - tęsė mjr. S. Strakšienė, — bet 
įjo intensyvią prieššventinių renginių 
programą įsiterpti jau buvo neįmano- 
ma. Tačiau Sporto klubas pažadėjo pri- 
sidėti tuo, kuo gali, - pasiūlė nugalėtojų 
apdovanojimui skirti medalius, taures 
ir diplomus. Ir savo pažadą tesėjo. Dar 
norėčiau pasakyti, kad šiame turnyre 
dalyvavo ir NATO pajėgų integravimo 
vieneto grupės (angl. NFIU) atstovai - 
nugalėtojų komandoje žaidė Čekijos 
karininkas mjr. Miroslavas Putnaras. 
Taigi šią jungtinę komandą sudarė ne 
vien GŠ ir KP, bet ir NFIU tinklinin- 
kai. Apdovanojimus jiems įteikė GŠ 
Bendrųjų reikalų valdybos viršininkas 
plk. ltn. Stasys Paldūnas. 

Dabar pelnytus medalius nugalėtojai 
saugo namie, o taures — GŠ. Čia jos pui- 
kuojasi šalia kitų, kurias ankstesniais 
metais yra laimėję mūsų kariai. 

Šiame turnyre nė vienas sportininkas 


Mir. Artūro Šostako nuotr. 


traumų nepatyrė. Nors per varžybas 
buvo budintis paramedikas, jo paslaugų 
iš esmės neprireikė. Salės tinklinis 

tuo ir žavus, kad tai nėra kontaktinis 
sportas, todėl sužeidimų pasitaiko daug 
rečiau, nei per rankinio ar krepšinio 
rungtynes. Didžiausia rizika — prie tink- 
lo, blokuojant priešininko smūgius ar 
atakuojant, bet šį kartą žaidimas buvo 
itin elegantiškas ir tvarkingas. Gal va- 
sarą panašus tinklinis (ne paplūdimio) 
gali būti žaidžiamas ir lauke, išgrin- 

dus aikštelę lentomis ar mediena, bet 
griuvinėdami ant kietesnio paviršiaus 
sužeidimų neišvengtume. 

Mus, turnyro rengėjus, mažumėlę 
nustebino ir dalyvių gausa. Pagal salės 
tinklinio taisykles žaidžia bent šeši 
žmonės ir daugiau. Kiek reikia atsargi- 
nių žaidėjų, sprendžia pati komanda. 

Šį kartą jų buvo visose. Turėjome po 
dešimt medalių komplektų, todėl į 
turnyro reikalavimus įrašėme sąlygą, 
kad komanda registruoja 10 žmonių, 
nors pagal oficialias salės tinklinio 
taisykles, kiek žinau, į rungtynes galima 
registruoti iki 14 sportininkų. Džiugina 
ir augantis tinklininkų meistriškumas. 
Pavyzdžiui, GŠB komanda turnyre liko 
antra, bet iš tiesų žaidė puikiai — tai 
potenciali, jauna sportininkų grupė. Į 
Ryšių ir informacinių sistemų bataliono 
komandą susibūręs jaunimas taip pat 


pasirodė šauniai. 

Įsitikinę, kad daugeliui mūsų šis 
prieššventinis renginys patiko, labai no- 
rėtume, kad ateityje toks turnyras vyktų 
visos kariuomenės mastu. Ne tik Vil- 
niaus, bet ir kitos įgulos galėtų surengti 
analogiškus turnyrus. Jau šį kartą ne 
vieną prašymą, kad nori žaisti, gavome 
iš Kauno įgulai priklausančių vienetų, 
bet mūsų minimalus biudžetas neleido 
aprėpti daugiau, todėl kol kas tenkino- 
mės vienos įgulos turnyru. Dar mėgin- 
sime tartis ir su Lietuvos kariuomenės 
Sporto klubu, kad salės tinklinis būtų 
įtrauktas į kariuomenės čempionatą. Jį 
galėtų organizuoti ir Klaipėdos, Kauno, 
Šiaulių įgulos — tikrai žinau, kad ten yra 
gerų tinklinio žaidėjų. Sprendžiant iš 
mūsų turnyro, komandas daugiausiai 
sudaro profesinės karo tarnybos kariai, 
todėl nereikėtų bijoti, kad po metų en- 
tuziazmas išblės ir visi išsivaikščios. 

Be abejo, reikia padėkoti visiems, 
kas prisidėjo organizuojant šį turnyrą: 
Karo akademijai už skirtą salę ir visą 
reikalingą inventorių, Karo medicinos 
tarnybai už medicinos pagalbos orga- 
nizavimą ir turnyro vyriausiąjį teisėją, 
daug tinklinio niuansų išaiškinusį 
mums, mėgėjams, taip pat vienetų 
vadams, kad sudarė galimybes savo 
kariams dalyvauti turnyre.“ m 

Kaltas juostinis 
fotoaparatas 


artais nuostabios idėjos 
gimsta tarsi iš niekur. 
Taip nutiko ir šįkart. 
Tiesiog vieną dieną 
Ievos rankose atsidūrė 
1970 m. pagamintas juostinis foto- 
aparatas — šitokia seniena išmaniame 
skaitmenos amžiuje! 

Vis dėlto pati Ieva atgyvena jo ne- 
vadina ir sako, kad šiuo metu juostinė 
fotografija atgimsta iš naujo. Mergi- 
na dar studijų laikais užsiiminėdavo 
analogine fotografija, o pažiūrėjusi 
dokumentinį filmą apie po mirties pri- 
pažintą gatvės fotografę Vivianą Maier 
ir pati susigundė išbandyti vidutinio 
formato kamerą. „Fotografuoti su tokiu 
fotoaparatu reikia lėtai, nes užtrunka 
sukomponuoti ir sufokusuoti kadrą 
rankiniu būdu, todėl žinojau, kad reiktų 
daryti portretų seriją tik niekaip nega- 
lėjau sugalvoti, kokią temą pasirinkti. 
Apie tai diskutuodavome su kolega 
mjr. Gintautu Ciuniu. Sykį kilo mintis 
parodyti Lietuvos kariuomenės gyvąsias 
legendas — žmones, kariuomenėje 
tarnaujančius per 20 metų. Taigi pra- 


dėjome daryti šį ciklą: aš fotografavau, 
o Gintautas kūrė aprašymus ir padėjo 
organizaciniais klausimais“, — pasakojo 
vyr. srž. spec. I. Budzeikaitė. 

Ieva sako, kad ši idėja ją tikrai paga- 
vo: „Mes dažnai susikoncentruojame 
į ateinančius tarnauti jaunuolius, tai, 
žinoma, yra labai svarbu, bet neretai 
pamirštame tuos, kurie tarnybai pasky- 


GINKLO BROLIAI 


rę pusę savo gyvenimo ar net daugiau. 
Jie tiek daug gali papasakoti! Man buvo 
velniškai įdomu klausytis jų istorijų, 
nes kai jie pradėjo tarnauti Lietuvos 
kariuomenėje aš buvau dar kūdikis.“ 


Pusė metų 
„Medžioklės“ 


Vyr. srž. spec. I. Budzeikaitė kariuo- 
menės legendų „medžioklę“ pradėjo 
pernai gegužę. Jos tikslas buvo fotogra- 
fijų ciklą sukurti (nufotografuoti, išva- 
lyti negatyvus, paruošti nuotraukų ap- 
rašymus) ir publikuoti būtent Lietuvos 
kariuomenės dienos proga. „Iš pradžių 
viskas vyko labai greitai ir sklandžiai, 
tačiau vasarą atostogos kiek sujaukė 
planus, buvo sunku suderinti fotosesijų 
laiką. Kalbant apie patį fotografavimą, 
lėtinti tempą vertė ir pati juosta, nes 
šiaip esu pripratusi dirbti ir reaguoti 
greitai, —- pasakojo Ieva. — Nors šia savo 
nuotraukų serija labai didžiuojuosi, bet 
portreto žanras man yra gana sveti- 
mas. Šioje srityje dar reikėtų daugiau 
kūrybiškumo, šviesos pajautimo ir laiko 
neskubiems ieškojimams. Idėjų turiu 
daug, manau, kad pavyks sukurti dar ne 
vieną ciklą.“ 

Kariuomenės fotografė Ieva sako, 


JIE — LIETUVOS KARIUOMENĖS GYVOSIOS LEGENDOS. APIE JUOS 
KALBA IR KURIA ISTORIJAS. JUOS PAŽĮSTA, KAIP SAKOMA, PUSĖ 
KARIUOMENĖS. JIE — PROFESIONALŪS KARIAI, TARNAUJANTYS JAU 
DAUGIAU KAIP 20 METŲ. TOKIŲ DVIDEŠIMTMEČIŲ LIETUVOS KARIUO- 
MENĖJE YRA DAUG, VISŲ JŲ ČIA NEĮMANOMA PAMINĖTI, TAČIAU VYR. 
SRŽ. SPEC. IEVOS BUDZEIKAITĖS FOTOGRAFIJŲ CIKLAS - PUIKI PRO- 
GA PASIGĖRĖTI ŠIAIS ŽMONĖMIS, JUOS ĮVERTINTI, NET JEI IR NE VISI 
PATEKO Į KADRĄ. 


kad kuriant ciklą „Dvidešimtmečiai“ 
įdomiausia jai buvo bendrauti su nuo- 
traukų herojais — šitiek daug skirtingų 
gyvenimo istorijų, patirčių, pareigų 
atspalvių: „Kai jau buvo paruoštos visos 
nuotraukos su aprašymais, dar kartą 
įsitikinau, kokia įvairi ir įdomi yra Lie- 
tuvos kariuomenė.“ 


Audrius Mečislovas 
iš Tauragės, 55 m. 


Šuolių parašiutu rekordininkas, 
nuo 1991-ųjų tarnauja Lietuvos 
kariuomenėje. Jau daug metų rūpinasi, 
kad šuolių su parašiutu iš orlaivių 
instruktoriams veikla patiktų, o 
apmokomi parašiutininkai norėtų sugrįžti 
ir testi aukštesnio lygio mokymus. 

* Ne tarnybos metu Audrius mėgsta 
slidinėti, šuolius į vandenį baseine ir, be 
abejo, užsiima parašiutų sportu. 

+ OFICIALIAI: mjr. Audrius Miečius - 
Divizijos generolo Stasio Raštikio 
Lietuvos kariuomenės mokyklos 
Parašiutinio rengimo centro viršininkas, 
atsakingas už viską, kas susiję su 
parašiutiniu karių rengimu. 

+ Tarnybos Lietuvos kariuomenėje 
stažas - 28 metai. 


Artūras Nana 
iš Jurbarko r., 43 m. 


Artūras 1998 m. pradėjo tarnauti 
tuometiniame Vytauto Didžiojo jėgerių 
batalione. Per kasmetinį karių fizinio 
parengtumo testą iki šiol surenka 

300 taškų iš 300 galimų. 

* Ne tarnybos metu Artūras daug 
keliauja, nuo vaikystės sportuoja 
(dziudo, imtynės), sakosi esąs laukinis ir 
net laisvalaikiu gyvena laukuose: domisi 
išgyvenimu gamtoje, istorija, medienos 
dirbiniais, gamina įvairius daiktus. 
e Oficialiai: št. srž. Artūras Aleksa - ' 
Lietuvos kariuomenės Sausumos pajėgų 

Juozo Lukšos mokymo centro Žvalgybos 

kursų ekspertas. 

+ Tarnybos Lietuvos kariuomenėje . 
stažas - 22 metai. r 

Nerijus iš Palangos, 43 m. 


Kaip ir dauguma jaunuolių, 1996 m. 
Nerijus buvo pašauktas atlikti 
privalomąją pradine karo tarnybą 
Lietuvos kariuomenėje. Paskui jis 
nusprendė joje pasilikti. Nerijus buvo 
pėstininkas, o nuo 2001 m. tarnauja 
Karinėse oro pajėgose, 2005 m. 
dalyvavo misijoje Afganistane. 

* Ne tarnybos metu Nerijus mėgsta 
žaisti krepšinį ir žvejoti. 
+ Oficialiai: srž. mjr. Nerijus 
Petravičius - Lietuvos kariuomenės 
Karinių oro pajėgų Aviacijos bazės 
vyriausiasis puskarininkis. Pasak 
Nerijaus, jo tarnyba - nuo eilinių 
problemų iki sprendimų priėmimo. 
+ Tarnybos Lietuvos kariuomenėje 
stažas - 22 metai. 


Jevgenijus Ženia 
iš Novosibirsko (Rusijos 
Federacija), 56 m. 


Jevgenijus gimė Sibire, nes jo seneliai 
ir tėvai 1946 m. buvo ištremti 
sovietinių okupantų. Atkūrus mūsų 
šalies nepriklausomybe, 1991 m. 
Jevgenijus grįžo į Lietuvą ir vėliau 
pagal įgytą išsilavinimą kariniame kūno 
kultūros institute Sankt Peterburge 
pradėjo tarnauti tuometinėje Lietuvos 
kariuomenės Karinių oro pajėgų 

I aviacijos bazėje Šiauliuose. 

* Ne tarnybos metu Jevgenijus 

daug sportuoja, dalyvauja karinės 
aeronautikos penkiakovės varžybose. 
+ Oficialiai: vrš. Jevgenijus Kaunietis - 
Karinių oro pajėgų Aviacijos 

bazės fizinio rengimo vyriausiasis 
specialistas - karys planuoja, 
organizuoja ir kontroliuoja visą Aviacijos 
bazės karių veiklą, susijusią su fiziniu 
rengimu ir sportu. 

+ Tarnybos Lietuvos kariuomenėje 
stažas - 22 metai. 

Jūratė iš Tauragės, 44 m. 
Darius Sešėlis 
iš Tauragės r., 42 m. 


Jūratės tėtis tarnavo Savanoriškojoje krašto 
apsaugos tarnyboje ir paskatino dukrą 
rinktis kario kelią. Kariuomenė - didžiausia 
Jūratės gyvenimo dalis, čia jos geriausi ir 
artimiausi draugai, čia ji sutiko savo vyrą 
Darių. Šis, kaip ir visi neseniai atkurtos 
nepriklausomos Lietuvos devyniolikmečiai, 
buvo pašauktas tarnauti į kariuomenę - čia 
ir pasiliko. 
* Ne tarnybos metu didžiausia Jūratės 
aistra - gėlės, savo kiemą ji apsodinusi 
senoviniais, laiko patikrintais, lietuviškuose 
močiučių darželiuose populiariais žydinčiais 
augalais. Mėgsta keliauti, susipažinti su 
tų vietų žmonėmis, kultūra, tradicijomis, 
ragauti vietinio maisto. Grįžusi namo 
sėdėdama tarp gėlių visada džiaugiasi: 
„Kokie visgi mes laimingi ir laisvi.“ 
Darius savo laisvalaikį skiria šeimai, ypač 
žmonos Jūratės gėlynams. 
* Oficialiai: št. srž. Jūratė Masiulienė - 
Generolo Jono Žemaičio Lietuvos 

karo akademijos G9 (civilių ir karių 
bendradarbiavimo) specialistė, o 

srž. mjr. Darius Masiulis - Lietuvos 
kariuomenės Sausumos pajėgų vyriausiasis 
puskarininkis. 
+ Tarnybos Lietuvos kariuomenėje stažas: 
Jūratės - 25, o Dariaus - 23 metai. 


Ričardas Wamzdis, Dikas, 
Mažylis, Dumblas arba 
Meška iš Alytaus, 44 m. 


1991 m. sausio 12 d., būdamas 
nepilnametis, davė priesaiką Aukščiausiojoje 
Taryboje-Atkuriamajame Seime. Šiuo metu 
Ričardas yra tiesiogiai atsakingas už tai, ką 
„vartais į Lietuvos kariuomenę“ vadinamas 
karinis dalinys padaro ar nepadaro. Pasak 
jo paties, visus karybos hobius realizuoja 
tarnyboje, tačiau pasak Ričardo žmonos, 
vyro hobis - namuose daryti remontą. 
+ Oficialiai: plk. ltn. Ričardas 

Dumbliauskas - Didžiojo Lietuvos etmono 
Jonušo Radvilos mokomojo pulko vadas. 
+ Tarnybos Lietuvos kariuomenėje stažas - 
28 metai. 

Darius Fizruzgas 
iš Kauno, 40 m. 


Įgijęs trenerio kvalifikaciją, tarnauti 
kariuomenėje neplanavo, tačiau, 
kolegoms patarus, iki šiol tarnyba jam 
prilygsta hobiui. 

+ Ne tarnybos metu jis užsiima karine 
ir aeronautikos penkiakove. Maža to, 
kartu su žmona veda užsiėmimus 
sutuoktiniams, padeda palaikyti 

porų santykius, moko bendrystės. 
Savanoriauja. 

* Oficialiai: kpt. Darius Ruzgas - 
Lietuvos kariuomenės Karinių oro 
pajėgų štabo fizinio rengimo vyresnysis 
karininkas, šiose pajėgose derina fizinio 
rengimo klausimus. 

+ Tarnybos Lietuvos kariuomenėje 
stažas - 21 metai. 


Irmantas Stankė iš 
Marijampolės, 44 m. 


Irmantas tarnybą pradėjo 
Savanoriškosios krašto apsaugos 
tarnybos Marijampolės rinktinėje, 
dalyvavo misijoje LITPLA-3 (Kroatijoje). 
Profesinę karo tarnybą pradėjo 1995 m. 
Lietuvos didžiojo kunigaikščio Vytenio 
bendrosios paramos logistikos batalione. 
+ Ne tarnybos metu visą savo laiką ir 
dėmesį Irmantas skiria šeimai - žmonai, 
sūnui ir dukrai. Neturi jokių žalingų 
įpročių. 

+ Oficialiai: vrš. Irmantas Stankevičius - 
Generolo Romualdo Giedraičio artilerijos 
bataliono I 155 mm ugnies baterijos 
kuopininkas - visų reikalų tvarkytojas, 
baterijos vado pagalbininkas. 

+ Tarnybos Lietuvos kariuomenėje 
stažas - 24 metai. 


Robertas „Žvirblis“ 
iš Panevėžio, 55 m. 


Lėktuvai patiko nuo vaikystės, būdamas 
keturiolikmetis pradėjo skraidyti su 
sklandytuvu. Kylant Aviacijos bazei, 
nesudvejojo - čia ir pasirinko tarnauti. 
Robertas sako, kad pilotuoti - vienas 
malonumas, nes viską reikia valdyti 
pačiam, dirba ne tik rankos, bet ir 
smegenys. Beje, pagal amžių Robertas 
yra vyriausias skraidantis lakūnas. 

* Ne tarnybos metu jis mėgsta su 
žmona keliauti, tačiau niekada nesilanko 
toje pačioje šalyje antrą kartą. 

+ Oficialiai: kpt. Robertas Kvedaras - 
Karinių oro pajėgų pilotas, pilotuoja 
sraigtasparnį Mi-8, o „Žvirblis“ yra 

jo tikras radijo ryšio šaukinys, bet ne 
pravardė. 

+ Tarnybos Lietuvos kariuomenėje 
stažas - 22 metai. 

Vincas Dogas 
iš Kėdainių, 54 m. 


Būdamas vaikas stebėdavo aerodromą 
ir jo teritorijoje skraidančius lėktuvus, 
besimokydamas ketvirtoje klasėje 
užsimanė tapti pilotu. Kad vaikystės 
svajonė taptų realybe, Vincas baigė 
Aviacijos technikos mokyklą, paskui po 
tarnybos sovietinėje armijoje norėjo 
grįžti į tėvynę - šitaip atsidūrė Lietuvos 
kariuomenėje ir tarnauja čia iki šiol. 

+ Oficialiai: kpt. Vincas Chrapačas - 
Lietuvos kariuomenės Karinių oro 
pajėgų Aviacijos bazės sraigtasparnio 
borto technikas, kontroliuoja skrydžio 
parametrus, vykdo gaisrų gesinimo bei 
donorų gabenimo darbus. 

+ Tarnybos Lietuvos kariuomenėje 
stažas - 27 metai. 

Kristina Šypsenėlė iš Akmenės, 46 m. 
Rimantas „Karys“ iš Elektrėnų, 51 m. 


Kristina - medikė, norėjo išbandyti save ir į Lietuvos 
kariuomenę atėjo ieškoti papildomos veiklos. Čia ir pasiliko. O 


Rimantas sako, kad tiesiog reikėjo kažkur dirbti. 


* Ne tarnybos metu Kristina mėgsta užsiimti rankdarbiais - 
megzti ir nerti, tačiau daugiausia laiko praleidžia sode, 

kur atsigauna po savaitės darbų. Rimantas kolekcionuoja 
senovines monetas, smetoniškus pašto ženklus, senovines 


miestų ir miestelių fotografijas. 


e Oficialiai: srž. spec. Kristina Lidienė - Karinių oro pajėgų 
S2 saugumo specialistė. Daro viską, kas susiję su apsauga ir 


tarnyba, ruošia įsakymus. 


Kpt. Rimantas Lidė - Karinių oro pajėgų pilotas, skraido ir 


vykdo užduotis su sraigtasparniu Mi-8. 


Kristina ir Rimantas - sutuoktiniai, abu neturi „Facebook“ 
paskyrų, o „Karys“ yra ne šmaikšti Rimanto pravardė, bet 


tikras jo radijo ryšio šaukinys. 


+ Tarnybos Lietuvos kariuomenėje stažas: Kristinos - 22, 


o Rimanto - 28 metai. 


Valentinas Filia 
iš Vilniaus, 42 m. 


Tarnybą brigadoje „Geležinis Vilkas“ pradėjo 


kaip šauktinis, o po pri 
karo tarnybos pasiliko 
tarnauti ir toliau. Nuo 


valomosios pradinės 
Lietuvos kariuomenėje 
1996 m. yra Garbės 


sargybos kuopos karys. 
+ Didžiausiu savo hobiu Valentinas laiko 
žvejybą, priklauso Vilniaus tinklinio klubui 
„Aitvaras“ ir su komanda ne kartą yra iškovoję 
prizines vietas įvairiuose turnyruose. 

e Oficialiai: št. srž. Valentinas Filipovičius - 
Lietuvos didžiojo kunigaikščio Gedimino štabo 
bataliono Garbės sargybos kuopos karinio 
protokolo vyresnysis specialistas. 

Valentinas yra atsakingas už Garbės sargybos 
kuopos karių paruošimą renginiams, tikrina 


kad reprezentavimui naudojami ginklai būtų 
švarūs, tvarkingi, o diržai ant ginklų - balti 
ir švarūs. Iki dabartinių pareigų Valentinas ir 
pats dalyvavo daugelyje renginių kaip Garbės 
sargybos kuopos karys. 

+ Tarnybos Lietuvos kariuomenėje stažas - 
22 metai. 

Regina iš Klaipėdos, 49 m. 


Kai Klaipėdoje buvo kuriamas naujas 
medicinos punktas, skubiai reikėjo naujo 
personalo. Regina nedvejodama įsitraukė į 
karo medikų gretas ir čia tarnauja iki šiol. 

+ Ne tarnybos metu ji mėgsta keliauti ten, 
kur šilta. Nors save kartais laiko tingine, po 
ilgiau trunkančių išplaukimų į jūrą mėgsta 
ir žemiškus užsiėmimus: pas gimines daržus 
ravėti, megzti, skaityti, gėles sodinti, skaniai 
pasigaminti, žinoma, paskui ir suvalgyti. Arba 
visai nieko neveikti. 

*Oficialiai: vyr. srž. spec. Regina 
Mackevičiūtė - Dr. Jono Basanavičiaus 

karo medicinos tarnybos karo medicinos 
gydytojo vyriausioji padėjėja Medicininės 


po > paramos vienetų grupės Karinių jūrų pajėgų 
B , medicininės paramos vienete. 
“ 2 | p + Tarnybos Lietuvos kariuomenėje stažas - 
" a T 25 metai. 
- A 


Sigitas iš Šiaulių, 49 m. 


Visada domėjosi karyba ir ginklais. 

Norėjo tarnauti Lietuvai. Kario kelią 
pradėjo brigadoje „Geležinis Vilkas“. 

Vėliau dešimtmetį tarnavo Juozo Vitkaus 
inžinerijos bataliono Išminavimo kuopoje. 
Šiuo metu jau dešimtus metus tarnauja 
Karinių oro pajėgų Aviacijos bazėje. 

* Ne tarnybos metu Sigitas profesionaliai 
žaidžia stalo tenisą, mėgsta šaudyti - 
dalyvauja taikliojo šaulio varžybose, mėgsta 
žvejoti, žaisti krepšinį. 

+ Oficialiai: št. srž. Sigitas Glazauskas - 
Karinių oro pajėgų Aviacijos bazės 
Aerodromo priežiūros eskadrilės Aerodromo 
priežiūros grandies vadas. Sigitas yra 
atsakingas už pakilimo takų, orlaivių 
gaudyklių ir viso aerodromo teritorijos 
priežiūrą, prie pakilimo takų dirba su 
garsinėmis patrankomis, kurios nuvaiko 
paukščius. Tiesa, neretai jam tenka vaikyti 
ne tik sparnuočius, bet ir briedžius. 

+ Tarnybos Lietuvos kariuomenėje stažas - 
21 metai. 

Vaidas Vaičičeko 
iš Lazdijų, 48 m. 


Turėdamas visų kategorijų transporto 
priemonių vairuotojo teises, 1998 m. 
Vaidas buvo pakviestas tarnauti 
brigadoje „Geležinis Vilkas“. 

+ Ne tarnybos metu Vaidas nuo ratinių 
transporto priemonių nenutolsta - 
mėgsta remontuoti automobilius, žemės 
ūkio techniką. Be to, žaidžia tinklinį, 
tenisą, šaškėmis, šachmatais. 

* Oficialiai: gr. Vaidas Vaičiulis - 
Lietuvos didžiojo kunigaikščio Vytenio 
bendrosios paramos logistikos 
bataliono vairuotojas. 

+ Tarnybos Lietuvos kariuomenėje 
stažas - 21 metai. 


Arūnas Naukas 
iš Klaipėdos, 45 m. 


Arūnas visada norėjo tarnauti 
kariuomenėje. Kai sužinojo, kad 
Lietuva perka 2 fregatas, baigęs 
privalomąją pradinę karo tarnybą 
pasiliko Karinėse jūrų pajėgose. Daug 
metų tarnavo laivuose. 

* Ne tarnybos metu mėgsta žaisti 
biliardą, vaikščioti, daug važinėja 
dviračiu - dažniausia Smiltynėje. 

+ Oficialiai: lvn. Arūnas Naujokas - 
Lietuvos kariuomenės Karinių jūrų 
pajėgų Karo laivų flotilės vyriausiasis 
puskarininkis, sprendžia absoliučiai 
visas problemas, susijusias su karių 
tarnyba. 

+ Tarnybos Lietuvos kariuomenėje 
stažas - 26 metai. 

U-tgdi'Ni“ | ambrijos 
) m o 2 J kalnai - tai 
N. Ž JK pietvaka- 
M riuose esantis 
- Jž kalnų masyvas, 
= skiriantis Velsą 
nuo Anglijos. Šis 
skalūnų, klinčių 


ir smiltainio kraštas, neretai vadina- 

mas Velso dykra, pilnas ne tik kalnų, 
KAMBRIJOS PATRULIO  betir pelkių. Idėja čia rengti tokias 
PRATYBOS — KASME- varžybas gimė 1959 m., kai Velso 

teritorinės kariuomenės kareivių 
TINIS TARPTAUTINIS grupė, vadovaujama gen. mjr. Lewi- 


š RENGINYS JUNGTINĖ- so Pugho, sumanė savaitgalio moko- 
JE KARALYSTĖJE (IK), KURĮ ORGANIZUOJA 160-0SI0S VELSO BRIGADOS | 1vaii Žysi per Kambrijos kalnus nuo 
ŠTABAS, ĮSIKŪRĘS BREKONO MIESTE. TAI UNIKALIOS PASAULINIO MASTO „aaa o 


tėje iki karinių treniruočių stovyklos 


PRATYBOS. KAI KURIE JŲ DALYVIAI TEISĘ ATVYKTI Į JK IŠKOVOJA TIK LAI- | prie Senibridžo (angl. Sennybridge) 
MĖJĘ ANALOGIŠKAS VARŽYBAS SAVO ŠALYJE (PAVYZDŽIUI, AUSTRALIJOS | kaimo, esančio už 9 mylių į vakarus 
KARIUOMENĖ RENGIA PĖSTININKŲ ĮGŪDŽIŲ GLOSTERIO KUNIGAIKŠČIO 


nuo Brekono - ten surengtos 
šaudymo varžybos anuomet buvo 


TAURĖS VARŽYBAS). KIEKVIENĄ KOMANDĄ SUDARO AŠTUONI ASMENYS, | žygio kulminacija. Nuo tada žygis 
PASIRYŽĘ ĮVEIKTI VISUS VADOVAVIMO, DRAUSMINGUMO, DRĄSOS, FI- | būdavo kasmet atnaujinamas, kad | 
ZINĖS IŠTVERMĖS IR RYŽTO IŠBANDYMUS. PATRULYJE DALYVAUJANTYS Giaainiai kai I pradų 
BŪRIAI PER 48 VAL. NE TIK ĮVEIKIA 40 MYLIŲ (64,37 KM) ATSTUMĄ, BET | vadintas tiesiog Kambrijos žygiu,o 
IR ATLIEKA DAUG PAPILDOMŲ UŽDUOČIŲ. jo 74 mylių maršrutas aprėpė daug 


< Juodųjų ir Brekono švyturių kaln 
Kazys Jonušas kas vytunųs 
viršūnių. 

SP štabo karininkas 

kpt. Anatolijus Bogomolnikovas 
gerai prisimena panašių žygių 
romantiką. 


1985 m. gen. Peteris de la Biliere'as 
(tada jis vadovavo Velso teritorinei 
kariuomenei) nusprendė išplėtoti šį 
žygį iki pratybų lygio, turėdamas tikslą 
išbandyti bazinius karių įgūdžius. Tiesa, 
ne visiems pavykdavo įveikti užduotis. 
Pvz., 2006 m. spalio 27—-lapkričio 5 d. 
vykusiame Kambrijos patrulyje daly- 
vavo 95 komandos iš JK kariuomenės 
(reguliariosios ir teritorinės) ir Karališ- 
kųjų oro pajėgų, taip pat užsienio šalių 
komandos iš Čekijos, Danijos, Indijos, 
Kanados, Latvijos, Lietuvos, Pakistano 
ir Prancūzijos, o pratybas sėkmingai 
baigė 64 komandos. 

Dabar organizuojant tokias pratybas, 
nesvarbu, kokio pobūdžio (pvz., gynybos 
nuo cheminių, biologinių, radiologinių ir 
branduolinių masinio naikinimo ginklų) 
treniruotės būtų, įtraukiami labiau- 
siai patyrę JK kariniai ekspertai, kad 
numatytų mokymų eigą. Tad Kambrijos 
patrulis virto puikiai suplanuotomis 
pratybomis, atitinkančiomis karių ren- 
gimo standartus siekiant juos paruošti 
būsimoms operacijoms. Šios pratybos 
išaugo iki pasaulinio lygmens. 

Per šešis dešimtmečius tūkstančiai 
žmonių išmėgino dviejų parų žygį per 
Velso kalnus ir įsiminė ne tiek pelnytus 
medalius, kiek bendro tikslo siekiančių 
draugų vienybės pojūtį, paprastai vadi- 
namą visą gyvenimą trun- 
kančiais prisiminimais. 


Iki aukso - 
tiek nedaug 


„Buvau Mechanizuoto- 
sios pėstininkų brigados 
(MPB) „Geležinis Vilkas“ 
kuopos vadas, kai siuntėme 
ten savo komandą. Kamb- 
rijos patrulio pratybos 
vyksta Velso kalvotoje 
vietovėje, - sakė Sausu- 
mos pajėgų (SP) štabo 
karininkas kpt. Anatolijus 


Ankstesnių Kambrijos 
patrulio pratybų dalyviai: 

1. Karaliaus Mindaugo husarų 
bataliono kariai (2015 m.), 
„2. MPB „Geležinis Vilkas“ 
Zvalgybos kuopos komanda 
E (2017 m.), 

3. MPBZ Zvalgybos kuopos ir 
Lietuvos didžiojo kunigaikščio 
Butigeidžio dragūnų bataliono 
rinktinė (2018 m.). 


Bogomolnikovas, 2017 m. padėjęs ka- 
riams rengtis varžyboms Velse. — Per- 
nai tokios pratybos buvo jau 60-osios. 
Britų kariams tai yra vienas iš didesnių 
iššūkių, kuriam pasiryžta išties ne 
kiekvienas. 

Pratybų kryptis — lavinti bazinius 
karių įgūdžius, jose daug varžybų ele- 
mentų. Ar komanda gali būti apdova- 
nota bronzos, sidabro, aukso medaliu, 
priklauso nuo rezultatų, tiesa, gali būti 
įteiktas ir vien tik pažymėjimas, kad 
pratybose ji dalyvavo. 

Į Kambrijos patrulį susirenka karių 
iš įvairių britų padalinių, taip pat yra 
leidžiama dalyvauti užsienio koman- 
doms. Pastarųjų į 2019 m. pratybas 
atvyko iš 37 valstybių, tarp jų ir mūsų 
šalies kariuomenės Kunigaikščio 
Vaidoto mechanizuotojo pėstininkų 
bataliono (VMPB) Žvalgybos būrio 
kariai. Lietuvos kariuomenės žvalgai 
pratybose dalyvauja nuo 2006 metų. 
Be VMPB žvalgų, šį iššūkį yra priėmę 
MPB „Geležinis Vilkas“, Motorizuoto- 
sios pėstininkų brigados „Žemaitija“ 
(MPBŽ) Žvalgybos kuopų, Karaliaus 
Mindaugo husarų ir Lietuvos didžio- 
jo kunigaikščio Butigeidžio dragūnų 
batalionų žvalgai, - kiekvienais metais į 
Kambrijos patrulio pratybas siunčiama 
ne to paties padalinio karių komanda. 


Šis patrulis iš tiesų yra įtemptas ir 
reikalauja pasirengimo, todėl padaliniai 
organizuoja vidines atrankas — atstovau- 
ti mūsų kariuomenei vyksta tik stipriau- 
sieji. Pratybų struktūra ir užduotys yra 
artimos žvalgybos padaliniams. Patrulio 
metu kariams su visa ekipuote, sverian- 
Čia apie 30 kg, reikia įveikti per 60 ki- 
lometrų trasą kalvotomis ir pelkėtomis 
vietovėmis, suteikti pagalbą sužeistajam 
ir jį evakuoti, įvykdyti pastabumo ir 
atpažinimo užduotis, užtikrinti ryšį, 
veikti cheminio užterštumo sąlygomis, 

pritaikyti išgyvenimo, išvengimo, pasi- 
priešinimo ir pabėgimo (angl. Survival, 
Evasion, Resistance and Escape, SERE) 
įgūdžius. Kad įvykdytum šias užduotis, 
būtinas meistriškumui prilygstantis 
profesionalumas. Komanda formuojama 
taip, kad kiekvienas jos narys pasirinkto- 
je srityje būtų stipresnis už kitus - ar tai 
būtų paramedikas, ryšininkas, ar taiklus 
šaulys. Aišku, jokia komanda negali būti 
stipri be kryptingo vadovavimo. Patrulis, 
suformuotas iš skirtingų sričių specia- 
listų, turintis tiek emociškai, tiek fiziškai 
stiprų komandos vadą, vieningai sie- 
kiantis tikslo gali tikėtis gero rezultato. 
Iki šiol Lietuvos komandų rezulta- 
tai ir vertinimai yra iš tiesų geri, bet 
niekam nepavyksta perkopti sidabro 
medalio kartelės. Dėl to kariams kyla 
tik didesnė motyvacija dalyvauti ir 
parvežti aukso medalį. Šiemet Lietuvos 
kariuomenei atstovaus MPB „Geležinis 
Vilkas“ Didžiosios kunigaikštienės Biru- 
tės ulonų bataliono žvalgų komanda. 
Linkiu jiems aukščiausių pasiekimų.“ 


Vaidoto bataliono 
dešimtukas 


2019 m. Lietuvos žvalgų koman- 
dos, kurią, kaip minėta, sudarė VMPB 
Žvalgybos būrio kariai, vadas ltn. Justas 
Uža apie Velse patirtus išmėginimus 
papasakojo išsamiau: „Į Kambrijos 
patrulį 2019 m. buvo sudaryta tokia ko- 
manda: vedlys - gr. Kęstutis Eidukynas, 
skautas — vyr. eil. Deividas Jokubaus- 
kis, aš, patrulio vadas, ryšininkas — 
vyr. eil. Laimonas Jackevičius, patrulio 
vado pavaduotojas — srž. Karolis Blažys, 


paramedikas - gr. Edgaras Vilčinskis, 
snaiperis — gr. Sergėjus Aleksandrovas 
ir galinė sauga — gr. Linas Vasiliaus- 
kas, į grupę buvo įtrauktas ir rezer- 

vas — vyr. eil. Karolis Zdanavičius ir 

vyr. eil. Lukas Tadijošaitis. Aštuoni 
kariai iš Žvalgybos būrio ir du — iš 
snaiperių. Štai tokia komandos sudėtis, 
kaip nurodyta varžybų nuostatuose, — 
su vienu rezerve esančiu vairuotoju ir 
varžybose nedalyvaujančiu komandos 
vadybininku. O šiaip du pakaitiniai būtų 
reikalingi tuomet, jei prieš varžybas 
paaiškėtų, kad kas nors dėl ligos ar kitos 
svarbios priežasties negali dalyvauti. 

Šį kartą jų neprireikė. Pratybų rengėjai 
skyrė savo vairuotojų, tad mūsų rezer- 
vas tiesiog palaukė, kol viskas baigsis. 
Šių metų Kambrijos patrulis vyko spalio 
11-20 dienomis. Jį sudarė aštuoni 
etapai. Mes startavome spalio 15-ąją. 
Aš, kaip komandos vadas, buvau supa- 
žindintas su koviniu įsakymu ir kokia 
yra mūsų grupės pagrindinė užduotis. 
Pratybų pradžioje vyksta komandų 
ekipuotės ir įrangos patikrinimas, t. y. 
apžiūrima, ar kariai pasiėmė viską, ko 
reikia. Jei paaiškėja, kad trūksta kokios 
nors įrangos, ji pakeičiama atitinkamu 
svoriu, o komanda netenka pirmųjų 
taškų. Mes namų darbus buvome atlikę 
gerai - turimą bagažą buvome palengvi- 
nę kiek įmanoma, net dantų šepetukų 
kotelius sutrumpinome. Ir nesuklydo- 
me! Nors iš anksto pateikiamas eki- 
puotės, kurią patrulio dalyviai privalo 
turėti, sąrašas, bet pasirenkant konkretų 
daiktą galima improvizuoti, pavyzdžiui, 
nurodytas miegmaišis, bet neįvardyta, 
koks jis turi būti, o mus kariai, anksčiau 

dalyvavę Kambrijos patrulyje, pamo- 
kė, kad lengvintume kuprinių turinį. 
Mes taip ir padarėme. Kiek prisimenu, 
mano ekipuotės su liemene svoris buvo 
28 kg-— ir tai jau buvo gana daug. Nors, 
palyginti su prancūzų nešuliais (vieno 
svoris 46 kg), neatrodėme labai apkrauti 
ir galėjome greitai judėti tiek į kalnus, 
tiek nuo jų, todėl trasoje daug ką aplen- 
kėme, lyg konkurentai stovėtų it įbesti.“ 


Naktį upėje lietui 
lyjant 


„Visas Kambrijos patrulis, kaip žino- 
te, trunka dvi paras, — tęsė ltn. J. Uža. — 
Pirmoji diena buvo skirta infiltracijai į 
priešo kontroliuojamą sritį ir užduočiai 
įvykdyti, o antroji - eksfiltracijai ir 
įvairioms kitoms užduotims. Visas 
maršrutas buvo 64 km, o mes star- 
tavome nuo stataus, slidaus, molėto 
kalno. Vos tik pradėjus kopti, supratau: 
bus nelengva. Vis dėlto po kurio laiko 
apsipratome ir eiti pasidarė lengviau. 
Pagal pratybų reglamentą avėjome ne 
kokius nors pusbačius, o kareiviškus 
aulinius — kad išvengtume traumų. Ir, 
kaip sakoma, ne valdiškus, o savo, kas 
kokius turėjome - Haix, Altberg ir kt. 
Pirmą dieną sukorėme apie 35-40 ki- 
lometrų. Pasiekus kiekvieną maršrute 
nurodytą kontrolinį punktą, reikėjo 
įjungti radijo ryšio priemonę, užmegzti 
ryšį su vadovybe ir pasakyti, ką matai, 
kas ten yra, tada jie nurodydavo, ką 
daryti toliau tęsti žygį arba atlikti kokią 
nors užduotį, jeigu šalia yra instruk- 
torius. Pirmą dieną nedaug tebuvo 
instruktorių, tad pagrindinė užduotis 
buvo atlikti žvalgybą. Paskui teko naktį 
persikelti per upę ir tada jau prasidėjo 
antroji pratybų fazė. Žodžiu, pirmos 
dienos akcentas buvo kolektyvinė 
užduotis — atlikome vietovės žvalgybą, 
buvo nurodytos koordinatės, kur turime 
ateiti prie tekančios upės. Per ją apie 
70-80 m reikėjo keltis, surišus kuprinę 
į neperšlampamą apsiaustą, vadinamąjį 
pončą. Nebuvo paprasta. Prie upės 
atėjome apie 3 val. nakties, pūtė vėjas 
ir lijo — pasitiko žvarbus Velso oras. 
Plaukti nebuvo šilta. Laimė, upė nebuvo 
srauni, virvės nereikėjo, šalia plau- 
kė kateris, iš jo buvome stebimi, kad 
neatsitiktų kas bloga. Deja, vieną mūsų 
grupės narį ištiko lengva hipotermija, jį 


ėmė nekontroliuojamai krėsti drebulys, 
ir tai mus šiek tiek išmušė iš vėžių — ką 
daryti, kai tokia situacija? Keliantis per 
vandenį laikomasi tam tikrų taktikos 
reikalavimų — būtina rūpintis sauga. 
Net ir sušalę, šlapi iki paskutinio siūlo 
saugojome prieigas. Truputį pasparti- 
nome tempą, užlipę į statų kalną greitai 
persirengėme. Drebulio krečiamą karį 
aprengėme pirmiausia, kad šis sušiltų, 
atsigautų, o tada jau pasirūpinome 

ir savo apranga. Netrukus situaciją 
pavyko stabilizuoti, vaikinas atsigavo ir 
tęsė žygį toliau. Pirmoji fazė oficialiai 
baigiasi tada, kai parengiamas patru- 
lio raportas — viso nueito maršruto 
aprašas, įvykdytų užduočių ataskaita, 
kokią informaciją surinko patrulis, kaip 
atrodė priešai, ką jie veikė, kokia jų 
rutina ir moralė, kokie galimi priartė- 
jimo prie jų keliai. Žodžiu, britai turi 
patogią patrulio raporto formą, į kurią 
galima įrašyti visą surinktą žvalgybinę 
informaciją. Taigi per naktį, kol buvo 
apibendrinama informacija, mes turėjo- 
me apie 2-3 valandas patrulio raportui 
suformuluoti. Tai buvo visos grupės 
atliktų veiksmų išvados. Kai kurių 
komandų vadai jas rašo vieni patys, bet 
aš supratau, kad stokosiu laiko, todėl 
išdalinau grupei raporto formos lapus, 
kad vienas aprašytų, pavyzdžiui, nueitą 
kelią, kitas - surinktą informaciją, aš 
pildžiau grafą apie galimus priartėjimo 
kelius ir t. t. Įveikėme tokį kolektyvi- 

nį darbą, net per aptarimą buvome 
pagirti, kad labai išsamiai parengėme 
raportą. Paskui prasidėjo antroji fazė. 
Buvo jau galima palikti dalį ekipuotės 
ir pasiimti tik tuos daiktus, kurie dar 


bus reikalingi. Taigi kuprinės svoris 
nuo 28 kg sumažėjo, tarkim, iki 15 kg, 
bet vis tiek ir ginklas, ir likusi ekipuo- 
tės dalis antrą parą, regis, daug labiau 
laužia nugarą. Priešų vaidmenį sukūrė 
patys britai, iš anksto suformuoti jų da- 
liniai kruopščiai ruošiasi pratyboms, jie 
aprūpinti ir panašiomis uniformomis, ir 
ginklais, primenančiais atributus realių 
dalinių, su kuriais būtų kovojama pagal 
numatytą scenarijų. Priešai nuolat va- 
žinėjo aplinkui, mus nuo kalnų stebėjo 
ir fotografavo, tad ir mes turėjome būti 
atidūs, įsiminti kiekvieną detalę.“ 


Sprogimai, kraujas ir 
minos 


„Antrą dieną testuojami komandiniai 
ir individualūs įgūdžiai kilus įvairiems 
incidentams. Atsimenu vieną labai 
realiai imituotą situaciją: mes įeiname į 
kaimelį ir girdime, kaip krinta artileri- 
jos sviedinys. Vos užimame priedangą, 
artilerijos sviedinys sprogsta ir pasigirs- 
ta sužeistų gyventojų klyksmai, siaubo 
ištiktųjų riksmai. Mūsų užduotis - kuo 
greičiau suskirstyti nukentėjusiuosius 
pagal jų būklę, suteikti pirmąją pagalbą 
ir iškviesti medicininės evakuacijos 
transportą. Organizatorių pastangas 
suteikti pratybų situacijoms realumo 
iliustruoja, pavyzdžiui, toks faktas, 
kad į sužeistųjų imitatorių gretas buvo 
įtraukta realių invalidų (kojų ar rankų 
netekusių karo veteranų), kuriems 
prarastos galūnės vietoje buvo primon- 
tuota atitinkamai dirbtinė ranka ar koja 
su baisiomis plėštinėmis žaizdomis ir iš 
jų besiveržiančiu arteriniu krauju. Vos 


prisilietęs prie tokio „sužeistojo“, kad 
jam nesukeltum skausmo, impulsyviai 
atitrauki ranką, — tokia buvo vaidybos 
įtaiga. „Sužeistieji“ buvo tiek įsijautę į 
savo vaidmenis, kad ėmė šiurpas. Įveik- 
ti šią užduotį mums padėjo profesinių 
įgūdžių nestokojantis grupės para- 
medikas — išsyk matyti, kad sutvertas 
tokiam darbui. Jo paliepimai, kur kam 
eiti, ką daryti, padėjo grupei neprarasti 
savitvardos ir imtis tinkamų veiksmų. 
Gal mums todėl ir sekėsi neblogai, kad 
ne aš vienas turėjau atsakyti už kiekvie- 
ną žingsnį, o visi buvome savo srities 
specialistai — kas kuravo artilerijos 
iškvietimą, kas — technikos atpažinimą, 
kas — pirmosios pagalbos teikimą ir 
pan. Sužinoję savo užduotis, kariai iš 
karto perimdavo gal ne grupės valdymą, 
ojos kontrolę, ir būdavo pagrindiniai 
tos situacijos žaidėjai. Pirmoji pagalba 
toli gražu nebuvo vienintelė užduotis, 
dar turėjome pereiti minų lauką... Tai 
nebuvo improvizuoti sprogmenys, 0 
šiaip jau standartinis minų laukas. Mus 
atvedė prie miškelio ir parodė lauką, 
kurio dalį karo inžinieriai jau buvo iš- 
minavę, bet liko maždaug 100 ar 200 m 
atkarpa - ją turėjome išminuoti pagal 
numatytas procedūras. Pvz., reikia 
atsigulti ant žemės ir su tam tikru zon- 
du smaigstant tikrinti, ar ta kryptimi 
galima eiti. Šitaip patikrinus, paliekami 
popieriniai žymekliai, kad ta perėja 

yra saugi. Ankstesniais metais būta ir 
sudėtingesnių situacijų, pvz., greito- 
sios pagalbos automobiliui įvažiavus į 
minų lauką patrulis turi iš ten išgabenti 
nukentėjusius asmenis ir pan. Šįkart, 
kaip sakiau, situacija nebuvo tokia 

Patrulio raportas — ne vien įvykdytų Užduojii 
ataskaita, bet ir išsami informacija: - 

komplikuota, tik vienas kabliukas — bū- 
tinai reikėjo įsiminti, kiek matei iškastų 
minų, kokia jų paskirtis - prieštankinės 
ar pėstininkams skirtos minos, dar 
geriau, jei pažįsti, kokia ta mina - fuga- 
sinė, skeveldrinė, ir t. t.“ 


Kulkos virš galvos 


„Visą informaciją, kurią per tas dvi 
paras surinkau, - toliau pasakojo 
būrio vadas, - vėliau turėjau aptarti 
(vadinamasis dibryfas - angl. debreaf — 
apklausinėti žvalgą po kokio nors žygio; 
išklausyti jo ataskaitą) su S2 ir Mi6 
(žvalgybos ir kontržvalgybos) karinin- 
kais. Jie detaliai visko klausinėjo: koks 
buvo scenarijus, kokie priešo ketinimai 
ir kokios buvo minos tam tikrame taš- 
ke, ar atkreipėme dėmesį, kur mus galė- 
jo stebėti ir kokią informaciją apie mus 
galėjo surinkti? Mes iš anksto žinojome, 
kad tokia apklausa bus, todėl išeidami 
į Kambrijos patrulį netgi turėjome pa- 
siėmę diktofoną. Vos ką nors neįprasta 
pamatom, išsitraukiame diktofoną ir 
įrašom, pvz.: „12:50. Ant x kalvos, ko- 
ordinatės tokios ir tokios, matome tam 
tikro modelio automobilį, žmogus daro 
vieną ar kitą veiksmą, įtariame, kad 
tai yra priešas.“ Per minėtą apklausą 
panašūs įrašai mums labai pravertė, net 
pratybų instruktoriams padarė įspūdį 
šis mūsų sumanymas. 

Tarp pagrindinių savybių, kurios 
buvo vertinamos per pratybas, buvo ir 
artimos kovos bei kliūčių įveikimo įgū- 


džiai. Įsiminė testas, kai naktį buvome 
nuvesti į tam tikras pozicijas ir buvo 
pakeltas dronas su naktinio matymo 
įranga. Iš transliuojamo vaizdo sužino- 
jome, kur įrengta priešų patrulių bazė, 
ir mums buvo duota užduotis pulti tą 
bazę. Pažadėta, kad mus parems kul- 
kosvaidžiai. Ataka buvo išties įspūdin- 
ga, nes teko judėti po realia kulkosvai- 
džių ugnimi virš galvų — kyla šioks toks 
stresas matant, kaip virš tavęs tamsoje 
švilpia tikros trasuojančios kulkos, 

be to, žinant, kad lygiai po minutės, 
kulkosvaidžiams nutilus, teks pradėti 
šturmą. Vėliau šį epizodą papildė kiti, 
ne mažiau įspūdingi vaizdai - žmonių 
sulaikymas, nukautųjų apieškojimas 

ir kt. Visa situacija atrodė išties labai 
tikroviškai. Priešų bazėje buvo trys 
žmonės. Du mes nukovėme, o trečias iš- 
kart pasidavė. Mes jį greitai sulaikėme, 
apieškojome ir išvedėme iš bazės. Tada 
reikėjo apklausti, t. y. sužinoti jo vardą, 
vadą, karinį laipsnį, ką jis čia veikia, 
žodžiu, toks nedidukas tardymas. Kai 
sužinojome tuos duomenis, instrukto- 
riai patvirtino, kad užduotį įvykdėme ir 
galime pereiti prie kitų. 

Patrulio techninių žinių bagažą teko 
pademonstruoti atsakinėjant į orlaivių, 
transporto priemonių ir įrangos atpa- 
žinimo klausimus. Didelių keblumų 
nekilo. Mums rodė daugiausia rusiškų 
karinio transporto priemonių, kurias 
reikėjo atpažinti, nuotraukas. Lietuviai 
dar iš sovietmečio neprastai pažįsta 
šią techniką, todėl rodytų nuotraukų 


ir teisingų atsakymų santykis buvo 
10:10. Prieš tai buvome išskirstyti į tris 
grupes. Kol vieni atliko technikos atpa- 
žinimo testą, kiti turėjo pajungti radijo 
techniką, o treti - iškviesti netiesioginę 
ugnį.“ 


Visi už kiekvieną 


„Jei lygintume individualius lietuvių 
ir britų patruliavimo įgūdžius, mūsų 
nuostabai, paaiškėjo, kad esame pasi- 
rengę neblogiau negu jie. Pavyzdžiui, 
britai iš to bataliono, kuris mus priėmė, 
lygiai tą pačią dieną išėjo į Kambrijos 
patrulį kaip ir mes, tik septyniomis va- 
landomis anksčiau: jie — 3 val. naktį, o 
mes 10 val. ryte. Kai finišavome, paaiš- 
kėjo, kad mus priėmusio britų dalinio 
patrulį aplenkėme dešimčia valandų. 
Manau, jiems kartais trukdo keistokas 
vadovavimo šablonas - būrio vadas 
stengiasi aprėpti viską: navigaciją, ry- 
šius, netiesioginės ugnies iškvietimą ir 
kt. Jie nesimoko dalytis darbais. Mano 
galva, tai nėra gerai, nes jeigu būrio 
vadas pervargsta, gali priimti blogus 
sprendimus. Veikiausiai tąkart taip ir 
buvo: vadas perdegė ir ėmė „grybau- 
ti“. Matyt, mūsų vadovavimo modelis 
priimtinesnis — galima pasitikėti visais 
žmonėmis ir jie žino, ką daro. O jeigu 
tau kas negero atsitiktų, vadovavimą 
gali perimti bet kuris karys, ir jis taip 
pat viską, kas numatyta, įvykdys. 

Beje, nepaminėjau dar vienos užduo- 
ties. Pirmą parą, kai vykdėme infiltraci- 
ją, mums buvo nurodytas toks lyg ir ko- 
ridorius, užterštas neidentifikuotomis 
nuodingomis medžiagomis (ChBRN). 
Jau prieš patekdami į jį kiekvienas turė- 
jome vilkėti visiškai sandarų apsauginį 
kostiumą, o perėję užterštą teritoriją 
atlikti aprangos švarinimo užduotį, 
kad saugiai pagal numatytas proce- 
dūras galėtume nusivilkti apsauginius 
drabužius, kitas ChBRN priemones ir 
tęsti pratybas. Pražioplinusiai užterštą 
ruožą grupei užduotis neįskaitoma, 
jai minusuojami taškai, todėl prastėja 
galutinis įvertinimas. Ankstesnių metų 
varžybų programoje buvo numatytas 
ir vadinamųjų SERE įgūdžių išmėgini- 
mas. Tuomet, kiek žinau, reikėjo aptikti 
kaimelį, kurio žmonės geria užterštą 
vandenį. Kariai juos turėjo pamokyti, 
kaip pasigaminti vandens filtrą ir išva- 


Kambrijos patrulio dalyvių, www.army.mod.uk; www.ukdefencejournal.org.uk; www. 


themilitarytimes.co.uk ir www.i1.wp.com nuotr. 


lyti teršalus. Bet mes tokios užduoties 
negavome. 

Pratybose naudotas mums neįprastas 
kompiuterinis netiesioginės paramos 
ugnimi iškvietimo simuliatorius. Jis 
padarytas taip, kad pirma turi įšliaužti 
įimituojamą stebėjimo postą, įrengtą 
antrame pastato aukšte. Paėmęs pultelį 
matai, kas vyksta „už lango“, t. y. moni- 
toriuje regi su realiu susietą vaizdą, pa- 
vyzdžiui, stovinčius tankus, šarvuočius 
ir pan. Kai iškvieti netiesioginę ugnį 
ir artilerija ateina į pagalbą, sviedinių 
sprogimo įspūdį sukuria netoliese rea- 
liai detonuojančios garsinės granatos. 
Efektas fantastiškas. 

Taškai skiriami pagal užduočių 
kontrolinį sąrašą (angl. checklist). Jeigu 
viską darai pagal būtinas procedūras, 
gauni maksimalų taškų kiekį. Pavyz- 
džiui, nurodyta, kad prieš suteikiant 
pirmąją pagalbą, privalai užtikrinti 
savo saugumą, t. y. užsimauti gumines 
pirštines prieš liečiant kraujuojantį 
žmogų. Taip ir padarėme: kai artilerijos 
sviedinys sprogo minėtame kaimelyje, 
pamatę sužeistą asmenį, jo pažeistas ar- 
terijas, pirmiau užsimovėme pirštines ir 
tik paskui suskatome tvarstyti, stabdyti 
kraujavimą ir gaivinti. Kaip sakiau, pa- 
dėjo darnūs visos komandos veiksmai. 
Pagrindines užduotis mes jau žinojome, 
joms ruošėmės. Mūsų snaiperiai buvo 
ir šturmo specialistai, patardavo, kur ir 
kaip judėti, paramedikas puikiai išmanė 
savo sritį, turėjome karį, sukaupusį 
netiesioginės paramos ugnimi iškvieti- 
mo patirties, o kitas labai gerai išmanė 
navigaciją. Žodžiu, buvome užlopę visas 
pagrindines skyles. Man teliko koordi- 
natoriaus vaidmuo, kad visi grotų kaip 
iš natų.“ 


Paskutiniai štrichai 


„Rekordinį kiekį Kambrijos patru- 
lio aukso medalių iškovojo įvairios 
grupės iš JK kariuomenės gurkhų 
brigados, - apibendrino ltn. J. Uža. — 
Jei gerai prisimenu, iš šios brigados 
2019 m. Kambrijos patrulyje dalyvavo 
11 komandų. Jie - ilgamečiai varžybų 
lyderiai. Turbūt nieko stebėtina - kai 
patenki į pratybas keturis ar penkis 


kartus iš eilės, daug geriau joms gali 
pasirengti. 

Kaip minėjau, pagal reglamentą kiek- 
vieną komandą sudarė 8 kariai. Jeigu 
iškrenta bent vienas žmogus, daugiau- 
sia, ką gali laimėti likusi komanda, yra 
sidabro medalis. Iškritusiojo ekipuotė 
turi būti padalinta likusiems grupės 
kariams, ir kiekvienas iš jų, apkrautas 
papildomais kilogramais, tęsia patrulį. 
Dažniausia iškritimų priežastis — patir- 
tos traumos ar dėl nuovargio atsinauji- 
nę senų negalavimų padariniai. Per dvi 
paras nueiti 64 km — nėra mažai, turint 
omenyje Velso orus ir kitas tenykštes 
sąlygas: kalva už kalvos, gruntas slidus, 
nuolat reikia laipioti per vielų tvoras, 
nes aplinkui pilna avių ganyklų. Žodžiu, 
rizikos faktorių daug, ypač nelengva 
vyresniems ir anksčiau patyrusiems 
traumų. Vieną iš mūsiškių taip pat 
kamavo atsinaujinę skausmai, bet karys 
sukandęs dantis ėjo iki galo. Atsilaikė- 
me visi — aštuoniese pradėjome ir bai- 
gėme. Miegoti beveik neteko. Teoriškai 
poilsiui buvo laiko, bet aš jį praleidau 
tobulindamas patrulio raportą. Iki 
atidavimo likus 2 val., mes jau iš dalies 
buvome jį parengę, beliko paskutiniai 
akcentai. Vis dėlto nutariau dar kartą 
peržiūrėti, pataisyti ir papildyti, užuot 
drauge su visa komanda miegojęs. Ati- 
daviau raportą likus valandai iki kitos 
užduoties, bet užmigti jau negalėjau. 

Britams Kambrijos patrulis yra tartum 
vertinamosios pratybos, kuriose testuo- 


jama individualioji ir skyriaus lygmens 
parengtis. Jeigu sugeba baigti tas pra- 
tybas ir pelnyti kokį nors įvertinimą — 
bronzą, sidabrą arba auksą, vadinasi, tas 
padalinys jau yra parengtas. Užtat šios 
pratybos rengiamos kasmet ir jose britų 
kariai išmėgina jėgas kartu su geriausiais 
pasaulio pėstininkais ir žvalgais. Šiemet 
Kambrijos patrulyje dalyvavo apie 1 000 
karių iš JK ir 37 kitų šalių komandos. 
Kiek žinau, apie 30-40 proc. pratybas 
pradėjusių dalyvių jų nebaigė. Kai kurios 
komandos jau prie starto linijos atrodė 
pasmerktos. Jeigu matai žmogų, palin- 
kusį nuo 46 kg sveriančios kuprinės, 
supranti, kad jo kelias nebus lengvas. 

Kaip ir ankstesnių metų Lietuvos 
komandoms, mums ir vėl pavyko 
iškovoti sidabro medalį. Tai nereiškia, 
kad varžybose likome antri, tiesiog 
surinkome tiek taškų, už kiek patrulio 
dalyviai apdovanojami sidabru. Tokius 
pat medalius gali pelnyti kelios koman- 
dos. Šis rezultatas bendrame konteks- 
te iš tiesų yra geras. Turiu omenyje, 
pavyzdžiui, Lenkijos komandą, kurią 
sudarę jų Specialiųjų operacijų pajėgų 
kariai pelnė sidabrą, itin stiprias rink- 
tines atsiuntė danai ir latviai, bet ir jos 
nepasiekė aukso. Jeigu dar kada nors 
turėtume šansą dalyvauti Kambrijos pa- 
trulyje, manau, būtume tarp nugalėtojų. 
Ne tiek jau daug trūko. Padarėme viską, 
ką galėjome, o kad iškovotume sidabro 
medalius, turėjome įvykdyti daugiau 
nei 80 proc. visų užduočių.“ = 


2019-aisiais VMPB Žvalgybos 
būrio komandai pavyko 
iškovoti sidabro medalį. 


KASMET SAUSIO 1 D. GEDIMINO 
PILIES BOKSTE SUPLEVESUOJA NAUJA 
TRISPALVE. PIRMASIS KARTU SU 
BŪRIU KARIŲ 1919 METŲ PIRMĄJĄ 


DIENĄ CIA TAUTINĘ VELIAVĄ ISKELE 
LIETUVOS SAVANORIS KAZYS ŠKIRPA. 
ŠIEMETINĖ CEREMONIJA, TĘSIANT ŠIO 
ŽYGDARBIO TRADICIJĄ, - ALFREDO 
PLIADŽIO FOTOGRAFIJOSE. 

PRIEŠ 100 METŲ SAUSIO 2 D. ROKIŠKYJE 
GIMĖ VIENAS IŠKILIAUSIŲ LIETUVOS PAR- 
TIZANŲ VADŲ VYTAUTAS GUŽAS-KARDAS. 
REMDAMIESI BENDRAŽYGIŲ PRISIMINIMAIS, 
LAIŠKAIS, PARTIZANŲ SPAUDA IR DOKUMEN- 
TAIS, TAIP PAT MGB SUDARYTOMIS BYLOMIS, 
APRAŠĖME IR KARIO SKAITYTOJAMS PATEI- 


KIAME STRAIPSNĮ APIE ŠIO LIETUVOS LAIS- ) 2 


VĖS KOVOTOJO GYVENIMO IR KOVOS KELIĄ. m 


VYTAUTAS ; 


GUZAS-KARD); 


4 


Ramona Staveckaitė-Notari 
Dalius Zygelis 


ytautas Gužas gimė ūki- „ 

ninkų Romualdo Gužo 

ir Karolinos Čepukai- 

tės-Gužienės šeimoje. 

Jie buvo neturtin- 
gi - teturėjo 4 ha žemės, o augino net 
devynis vaikus. I pasaulinio karo metais 
V. Gužo tėvai buvo pasitraukę į Rusiją. 
Grįžę trumpam apsistojo Rokiškyje, 
vėliau persikėlė į Rokiškio apskrities 
Sičiūnų kaimą. 

Kai gimė Vytautas, šeimoje jau augo 
pirmagimė Stefanija. Paskui Gužų šei- 
moje pasaulį išvydo Boleslovas, Jonas, 
Genovaitė, Danielius, Ona, Regina ir 
Bernadeta. 

Gimtosiose Rokiškio apylinkėse 
V. Gužo tėvas 1920 m. buvo įsidarbinęs 
Panemunėlio policijos punkte, tačiau 
po kurio laiko vėl pradėjo ūkininkauti. 
Jis mirė 1939 m., sulaukęs vos 41-erių. 

V. Gužas pirmuosius mokslus pra- 
dėjo Maželių kaimo mokykloje, vėliau 
lankė Pandėlio šešiametę mokyklą. 
1936-1939 m. mokėsi Salų žemės ūkio 

mokykloje pienininkystės specialybės. 
V. Gužo šeimoje buvo itin puoselė- 
jamos tautinės lietuviškos vertybės. 
Ką tik susikūrusiai Lietuvos valstybei 
buvo labai svarbu užauginti patriotišką 
ir stiprios tautinės savimonės jaunų 
žmonių kartą. Jau tuo metu jaunos 
valstybės kūrėjai suvokė, kad stiprų 
tautinį identitetą turintys Lietuvos 
gyventojai yra savotiškas Lietuvos vals- 
tybės saugumo ir klestėjimo garantas. 
Nepriklausomybės kartos jaunuolių 
patriotinių jausmų formavimuisi įtakos 
turėjo daug veiksnių: romantizuota 
Vytauto Didžiojo laikų Lietuvos istorija, 
leidžianti didžiuotis Lietuvos Didžiąja 

Kunigaikštyste (LDK) nuo Baltijos iki 
Juodosios jūros, jaunimo organizacijų 
kūrimasis ir aktyvi jų patriotinė veikla. 

Ne išimtis buvo ir būsimasis signa- 
taras. V. Gužas labai žavėjosi LDK 
laikotarpiu, legendiniais lietuvių lakū- 
nais Steponu Dariumi ir Stasiu Girėnu, 
Lietuvos Tarybos 1918 m. vasario 16 d. 
akto signatarais, domėjosi skautų 
veikla. Vaikystėje ir paauglystėje susi- 
formavusios tautinės vertybės V. Gužą 
paskatino pasirinkti partizano kelią, kai 
sovietai okupavo Lietuvą. 

Įsigilinus į visų aštuonių Lietuvos 
laisvės kovos sąjūdžio (LLKS) Tarybos 
1949 m. vasario 16 d. deklaracijos signa- 


tarų socialinę kilmę, tampa aišku, kad 
visi jie užaugo patriotinėse šeimose ir jų 
pasirinkimas kovoti su savo šalies oku- 
pantais buvo ne atsitiktinis, o dėsningas. 

1939 m. rugpjūčio 23 d. pasirašyti 
slaptieji Ribbentropo-Molotovo pakto 
protokolai ir netrukus prasidėjęs II pa- 
saulinis karas pakeitė ne tik nepriklau- 
somos Lietuvos valstybės, bet ir šimtų 
tūkstančių Lietuvos žmonių likimą. Iki 
to laiko gyvenę nepriklausomos Lietuvos 


kūrimo ir puoselėjimo idėja šalies gyven- 


tojai staiga susidūrė su karčia realybe — 
Lietuvos valdžia pasirodė esanti visiškai 
bejėgė prieš 1940 m. birželio 14 d. 


"E 


Sovietų Sąjungos (SSRS) ultimatumą. 
Daugelis jaunuolių, deja, tik beviltiškai 
galėjo stebėti, kaip Raudonoji armija 
okupuoja Lietuvos teritoriją. 
Nepaisant demokratiniu balsavi- 
mu priimto Lietuvos Vyriausybės 
sprendimo ginklu nesipriešinti SSRS 
invazijai, kapituliacija prieš valstybę 
agresorę nepriklausomoje Lietuvoje 
užaugusiai kartai atrodė kaip šalies 
išdavystė. Nenorėdami susitaikyti su 
tuo, kad Lietuva ir vėl bus ištrinta iš 
pasaulio politinio žemėlapio, didžioji 
dalis patriotiškai nusiteikusio jaunimo 
įsitraukė į pogrindinę antisovietinę 
veiklą. Šiuo keliu pasuko ir būsimas 


———— ——— 


partizanas V. Gužas. Jo brolis Danie- 
liaus Gužas savo prisiminimuose rašė, 
kad dar pirmosios sovietų okupacijos 
metais Vytautas, mokydamasis Fredos 
sodininkystės mokykloje Kaune, įstojo 
į Lietuvių aktyvistų frontą (LAF), prasi- 
dėjus SSRS ir Vokietijos karui, dalyvavo 
1941 m. Birželio sukilime Kaune. Vėliau 
V. Gužas apsigyveno Taujėnuose, kur 
per visą vokiečių okupacijos laikotarpį 
(iki 1944 m. vasaros) dirbo buhalteriu 
bendrovėje „Pienocentras“. Tačiau 
pirmoji sovietų okupacija ir nacistinės 
Vokietijos okupacijos metai — iki šiol 
mažiausiai ištyrinėtas V. Gužo biografi- 
jos laikotarpis. 

1944 m. vasario 16 d. generolas Povi- į partizanų gretas Tauragės apskrityje vietinį pogrindžio pasipriešinimą. 
las Plechavičius pakvietė Lietuvos jau- įvairiuose šaltiniuose atspindima skir- Naujai rasti archyviniai duomenys — 
nuolius stoti į Lietuvos vietinę rinktinę tingai. Nagrinėdami V. Gužo biografiją pretekstas trečiajai versijai. Pagrindinis 
(LVR) ir kovoti su artėjančia sovietų ir remdamiesi skirtingais šaltiniais, šios versijos šaltinis yra 1948 m. vasarą 
armija bei Armija Krajova. Patriotiško- istorikai pateikia dvi versijas. Pirmoji — areštuoto buvusio V. Gužo bendražygio 
sios lietuvių visuomenės, gen. P. Ple- V. Gužas 1944 m. vasarą kartu su frontu. Jeronimo Budniko tardymo protokolai. 
chavičiaus ir karininkijos intencija buvo traukėsi per Liepojos uostą į Vakarus, Jei tikėti, kad MGB tardomas J. Budni- 
paversti LVR apginkluota ir apmokyta bet Vokietijoje pateko į sovietų nelaisvę, kas pasakojo tai, ką iš tiesų atsiminė, 
organizacija — būsimos Lietuvos Respu- į SSRS vežamas gyvuliniame vagone onejį tardžiusiems MGB karininkams 
blikos kariuomenės pagrindu — bran- ties Taurage su kitais bendražygiais kūrė save pateisinančias versijas ar 
duoliu, aplink kurį būtų suformuoti pabėgo. Tų pačių metų rudenį pradėjo kalbėjo vien dėl to, kad tardymų metu 
kariniai junginiai, pokario suirutėje ga- partizanauti Pietų Žemaitijoje. Antro- reikėjo kažką kalbėti, tai galimos 
linčiu daryti didelę įtaką siekiant atkur- ji - V. Gužas buvo išsiųstas į Vokietijos kai kurios 1944-1945 m. laikotarpio 
ti nepriklausomą Lietuvos valstybę. Į karinę žvalgybos mokyklą, 1944 m. V. Gužo biografijos korekcijos. 
šią rinktinę įstojo ir V. Gužas. Tačiaujo. = gruodį parašiutu nusileido Tauragės J. Budnikas-Audronis, Antano 
veikla nuo 1944 m. vasaros iki įstojimo apylinkėse, įsitraukė į ginkluotą antiso- = Joniko-Rolando būrio partizanas, 

Vytalitas Gužas (priklaupęs pirmas iš 
dešinės) su Kęstučio apygardos partizanais. 
Fotografuota 1948 m. vasarą. ž 

buvo suimtas 1948 m. rugpjūčio 10 d. 
Kaune. KGB tardymo protokoluose yra 
užfiksuota, kad J. Budnikas su V. Gužu 
buvo pažįstami nuo 1943-iųjų, kai abu 
dirbo Taujėnuose. V. Gužas dirbo „Pie- 
nocentre“ buhalteriu, o J. Budnikas — 
raštininku Taujėnų valsčiaus valdyboje. 
1944 m. liepą jį kartu su V. Gužu sulai- 
kė vokiečiai netoli Panevėžio ir nakčiai 


uždarė į Panevėžyje esančias patalpas, 
kuriose tuo metu buvo surinkta apie 
70 lietuvių tautybės vyrų. Kitos dienos 
rytą visus juos išvežė į Kauną. Šančių 
kareivinėse jie praleido porą dienų, 
paskui buvo išvežti į Tauragės geležin- 
kelio stotį, iš ten išgabenti priverčia- 


mųjų darbų į Vokietiją. J. Budnikas nė 
karto per tardymus neužsiminė, kad jis 
ir V. Gužas priklausė LVR (apie tai suži- 
nome iš kitų partizanų parodymų). 

J. Budniką ir V. Gužą išvežė darbams 
į Vokietiją neatsitiktinai — šitaip vokie- 
čių valdžia elgdavosi su jai nepaklusu- 
siais plechavičiukais. J. Budnikas su 
V. Gužu ir kitais lietuviais Vokietijoje 
prie Torno (dabar — Torunė, Lenkija) 
miesto kasė gynybinius griovius, vėliau 
buvo perkelti į Graudenso miestelį 
(dabar — Grudziondzas, Lenkija). Iš šio 
miestelio J. Budnikas kartu su V. Gužu, 
kitais dviem lietuviais Andriumi Vep- 
rausku ir Juozu Gegužiu pabėgo. Jie 
apsistojo netoliese esančiame kaime. 
1945 m. vasarį Raudonajai armijai 
stumiant vokiečius, visi keturi lietuviai 
atvyko į Graudenso miestelyje esantį 
specialųjį punktą, kur gavo pažymas. Su 
jomis išvyko į Tilžės filtracijos komisiją, 
kad gautų leidimą grįžti į Lietuvą. 

1945 m. liepos pradžioje jie iš Tilžės 
išvyko į Lietuvą. A. Veprauskas ir 
J. Gegužis išsilaipino vos kirtę sieną, 
0 J. Budnikas su V. Gužu — Tauragėje. 
Taigi 1945 m. liepą atvykęs į Tauragę 


“V. Gužas įstojo į partizanų gretas Pietų 


Žemaitijoje. 

Apie ankstyvąjį V. Gužo partizanavi- 
mo laikotarpį daugiausia informacijos 
suteikia jau minėto J. Budniko tardymo 
protokolai, taip pat partizano Gaudento 
Kisieliaus-Tomo liudijimas ir Kęstučio 
apygardos ryšininkių Rožės Jankevičiū- 
tės-Jurgio ir Onos Mockutės-Genovaitės 
parodymai. Anot partizano G. Kisieliaus, 
V. Gužas, įstojęs į Rolando partizanų 
būrį, su J. Budniku tapo neišskiriamais 
bendražygiais. 

Tauragėje V. Gužas susisiekė su 
seniai pažįstamu Jonu Strainiu-Marsu, 
kuris tuo metu vadovavo suburtam 
partizanų būriui Batakių ir Eržvilko 
valsčiuose. Pasak J. Budniko, jis su 
V. Gužu J. Strainio būryje prabuvo tris 
paras, paskui perėjo į Maželio būrį, nes 
jame trūko kovotojų. Maželio būrys 
buvo pervardytas į Daktaro, vėliau — 

į Rolando būrį. 1945 m. liepą jame 
buvo šie partizanai: būrio vadas Jonas 
Starkus-Maželis, vado pavaduotojas 
A. Jonikas-Rolandas, V. Gužas, Jonas 
Mejeris-Algimantas, Antanas Senec- 
kis-Dikas, broliai Antanas ir Bronius 
Liesiai, Žydelis, Vytenis, Jonas Juozaitis 


(Paliokas)-Melchioras ir J. Budnikas. 

V. Gužas labai greitai tarp partizanų 
pelnė autoritetą. 1946 m. pavasarį jis 
jau tapo naujai paskirto būrio vado 
A. Joniko-Rolando pavaduotoju. Dar 
1945 m. rudenį, Maželį pažeminus iki 
eilinio partizano pareigų, vadovavimą 
būriui perėmė A. Jonikas-Rolandas, 
šis 1946 m. pradžioje V. Gužui suteikė 
pirmąjį slapyvardį — Mindaugas. 

Tuo metu Rolando būrys priklausė 
Lydžio rinktinei ir daugiausia veikė 
Eržvilko valsčiuje. V. Gužas su Rolan- 
do būrio partizanais aktyviai kovojo 
su sovietiniais okupantais, okupaci- 
nės valdžios atstovais ir ginkluotais 
kolaborantais. Antai 1945 m. lapkričio 
10 d. Rolando ir Gintaro būrių bendros . 
pajėgos užpuolė Gaurės miestelį, užėmė 
jame esančias okupantų valstybines 
įstaigas. Į Purviškių mišką partizanai 
išsivedė valsčiaus komsorgą Vincą 
Pranskaitį ir tris stribus. Juos tardė ir 
pats V. Gužas. Vėliau partizanai šiuos 
asmenis sušaudė už tėvynės išdavimą. 
Dar 1993 m. istorikas Vytenis Almo- 
naitis užrašė Rolando būrio partizano 
Stasio Plienaičio-Valdemaro, dalyvavu- 
sio Gaurės puolime, prisiminimus: „Tai 
buvo 1945 m. rudenį. Tuomet buvau 
Antano Joniko-Rolando būryje. Pagal 
vado slapyvardį mus ir vadino Rolando 
būriu. Laikėmės daugiausia Purviškių 
miškuose, todėl kartais mus dar ir Pur- 
viškių būriu vadindavo. Tas būrys pra- 
dėjo organizuotis, kai į mišką išėjo toks 
Mockus iš Purviškių, o prie jo prisidėjo 
A. Jonikas, būsimas vadas. Be jų ir ma- 
nęs, būryje dar buvo Vytas Gužas-Min- 
daugas, buvęs stribas Bronius Jukna, 
broliai Petras ir Povilas Jackiai, Jonas 
Stoškus-Eimutis ir keli kiti. Būryje buvo 
ir trys parašiutais nuleisti partizanai — 
broliai Antanas ir Bronius Liesiai ir 
Jeronimas Budnikas. Tai tie vyrai ir ėmė 
Gaurę. Pagalbon buvo pasitelkti dar du 
vyrai iš Pavidaujo būrio - broliai Juozas 
Kisielius-Gerviukas ir Antanas Kisie- 
lius-Mikutis. <...> Pradžiai sudarėm 
veiksmų planą. O jis buvo toks — nuei- 
sim ryte, kai prie stribų būstinės nueina 
sargyba (naktį du visada patruliuoda- 
vo). Keturiese pulsim stribų būstinę, 
du užims tiltą per Šešuvį (kad atkirstų 
kelią į Tauragę), du uždarys kelią į 
Eržvilką, trys užims valsčiaus pastatą, 
du likviduos komunistus Pranskaičius, 

du, jei reikės, Gaurės kapinėse globos 
sužeistuosius, du nukirps telefono 

į Tauragę laidus. Taip mes visi — 

iš viso apie 15 vyrų - turėjome 

savo užduotis. Ženklą puolimui 
(iššauti raketą), turėjo duoti tie, 
kurie bus prie Šešuvies tilto, 

nes jiems toliausiai eiti. Mes 

gerai žinojome, kur yra stribų 
būstinė, kiek joje stribų, kas 

yrajų viršininkas, kas Gaurės 
valsčiaus viršaitis ir partor- 

gas, kur jie dirba ir gyvena, 

taip pat viską gerai žinojome 

apie Gaurės miestelio komu- 

nistus ir komjaunuolius. <...> 
Sargyba prie būstinės kažkodėl 

dar buvo (gal per anksti atėjome), 
bet po pirmų šūvių metė ginklus ir 
pabėgo. <...> Sėkmingai veikė ir kiti. 
Broliai Liesiai ir Gužas užėmė valsčių. 
Pastarasis šiek tiek mokėjo rusiškai, tai 
galėjo atsirinkti mus dominančius do- 
kumentus - žmonių, numatytų ištremti 
į Sibirą ar neatidavusių prievolių, 
sąrašus ir kt. 

Partizanas Antanas Seneckis-Žaibas 
kartu su dar vienu kovos draugu stri- 
bą Vincą Pranckaitį surado namuose 
savo kambaryje ir paėmė gyvą. Abu 
broliai Kisieliai laikė užėmę tiltą per 
Šešuvį. Bet niekas Gaurės stribams į 
pagalbą neatvažiavo (laiku telefoną 
nukirto!), tai jie „be darbo“ liko. Gau- 
rėje prabuvome kokias tris valandas. 
Dar užėmėm paštą, parduotuvę. Iš jos, 
paėmę stribų arklius, prisikrovėm visą 
vežimą prekių (ypač daug buvo muilo 
ir degtukų). Su savimi išsivarėm ir 
kelis (lyg penkis - tiksliai neprisime- 
nu) belaisvius. Juos miške ištardėme. 
Tardė A. Liesis, V. Gužas, A. Jonikas ir 
aš. Buvo surašytas nuosprendis - vi- 
sus sušaudėm ir miške užkasėm.“ 

1946 m. balandį V. Gužas dalyvavo 
užpuolant Kulvertiškių kaimo sviesto 
gamyklą. Birželį Eržvilko valsčiaus 
Kalniškių kaime patekęs su J. Budniku, 
A. Joniku-Rolandu ir Stepuku į kareivių 
pasalą, V. Gužas buvo sužeistas - jam 
peršovė kojos kulną, tačiau net ir 
sužeistas jis sugebėjo nušauti vieną 
kareivį. 

V. Gužas su bendražygiais iš Rolando 
būrio 1946 m. sausį inscenizavo Henriko 
Danilevičiaus-Vidmanto pagrobimą. 

H. Danilevičius tuo metu dirbo Eržvilko 


Prisiminimų apie Gaurės miestelio 
puolimą autorius partizanas Stasys 
Plienaitis-Valdemaras (dešinėje) 


gimnazijos direktoriumi, taip pat palaikė 
ryšius su Lydžio rinktinės štabu. Iškilus 
pavojui, kad sovietų saugumas jį gali su- 
sekti ir suimt, H. Danilevičius-Vidmantas, 
padedamas Rolando būrio partizanų, 
inscenizavo savo pagrobimą. 

Partizanų gretose kovodamas toli nuo 
savo gimtųjų vietų V. Gužas nenutraukė 
ryšių su šeima. Padedamas ryšininkės 
Onos Mockutės susitikdavo su moti- 
na Karolina Gužiene. Susitikti su savo 
sūnumi Pietų Žemaitijoje ši atvykdavo iš 
Rokiškio krašto. Veikiausiai iš motinos 
V. Gužas sužinojo, kad jo jaunesnieji bro- 
liai Boleslovas ir Jonas taip pat įstojo į 
partizanų gretas ir kovoja Rokiškio kraš- 
te. B. Gužas žuvo 1946 m. rugpjūčio 16 d. 
Kazliškio apylinkėse (Rokiškio aps.), 

o J. Gužas už paramą broliui 1945 m. 
sausio 20 d. buvo suimtas ir nuteistas 
10 m: Gulago ir 3 m. tremties. Bausmę 
jis atliko Intos lageryje, dirbo anglies 
šachtose Kožyme. 1957 m. J. Gužo byla 
buvo nutraukta, o jis pats reabilituotas. 

Ryšininkė O. Mockutė neatsitiktinai 
pagelbėjo V. Gužui susitikti su motina. 
V. Gužas Onai jautė romantiškus jaus- 
mus. O. Mockutė-Genovaitė su V. Gužu 
susipažino būdama Rolando būrio ryši- 

ninke. Pasak jos, būsimasis signataras 
jai rodė didelį palankumą ir sim- 
patiją. V. Gužui iš Rolando būrio 
perėjus į Lydžio rinktinę, jie kurį 
laiką susirašinėjo laiškais, kuriuos 
perduodavo per O. Mockutės 
brolį partizaną Izidorių Mockų 
ir jos motiną Rozaliją Mockienę. 
Viename iš laiškų V. Gužas rašė: 
„Miela Onute, sugrįžome, jau 
saulė leidžiasi už miškų, tuoj 
ateis slėpiningasis vakaras. Tris 
dienas nesimatėme, 0 jau pasiil- 
gau. <...> Sielą kutena malonus 
jausmas, kad gavau aplankyti ir 
pamatyti tave, Onute.“ 
1948 m. sausį O. Mockutė buvo 
suimta ir nuteista 25 m. kalėti 
Gulage. Bausmę atlikti ją išsiuntė į 
Mordovijos ASSR. Po Stalino mirties 
bausmė buvo sumažinta iki 10 metų. 
444 
Pirmaisiais partizanavimo metais 
V. Gužas labai greitai įgijo tiek parti- 
zanų vadovybės, tiek eilinių kovotojų, 
tiek ir vietos gyventojų pasitikėjimą; 
buvo pastebėtas ir Kęstučio apygardos 
vadovybės. 
Kęstučio partizanų apygarda 
tuo metu išsiskyrė iš visų Lietuvos 
partizanų apygardų. Šios apygardos 
partizanai, ypač vadas Juozas Kaspe- 
ravičius-Visvydas, buvo vieni pirmųjų, 
prakalbę apie būtinybę vienyti Lietuvos 
partizanų pajėgas, steigti centrinę visų 
partizanų vadovybę. Taigi V. Gužas, 
įstojęs į Kęstučio apygardos partizanų 
gretas, tarsi neturėjo kito pasirinkimo, 
kaip tik įsitraukti į Lietuvos ginkluotojo 
pasipriešinimo vienijimosi procesus. 
Nėra išlikusio įsakymo ir nėra tiksliai 
žinoma data, kada V. Gužas tapo Lydžio 
(vėliau pervardyta Aukuro) rinktinės 
štabo viršininku. Akivaizdu, kad orga- 
nizaciniai jo sugebėjimai nepraslydo 
pro akis tuometiniam Lydžio rinkti- 
nės vadui H. Danilevičiui-Vidmantui. 
1947 m. H. Danilevičius buvo oficialiai 
paskirtas Lydžio rinktinės vadu ir 
netrukus rinktinės štabo viršininko 
pareigas pasiūlė V. Gužui-Mindaugui. 
Dar 1946 m. gegužę panaikinus Antano 
Stoškaus-Railos apsaugos būrį, H. Da- 
nilevičius jį perorganizavo ir perdavė 
vadovauti V. Gužui. Taigi V. Gužas 
nuosekliai kilo partizanų hierarchijos 
laipteliais. 


1948 m. vasarą buvo suimta Kęstučio 
apygardos štabo ryšininkė Rožė Janke- 
vičiūtė-Jurgis. Tardoma ji išsitarė, kad 
V. Gužą-Mindaugą, Aukuro rinktinės štabo 
viršininką, pažinojusi keliais slapyvar- 
džiais: Valentinas, Daukantas, o dažniau- 
siai jį bendražygiai vadindavę Geraldu. 

1946 m. rugsėjo 12 d. Pietų Žemaiti- 
jos partizanai įkūrė Jungtinę Kęstučio 
apygardą. Pirmuoju vadu tapo Juozas 
Kasperavičius-Visvydas. Daugelis 
Kęstučio apygardos štabo vadovaujan- 
čių partizanų atėjo iš Lydžio rinktinės, 
kuri Tauragės apskrityje buvo viena iš 
stipriausių ir įtakingiausių partizanų 
formuočių. 

Kęstučio apygardos vadu išrinkus 
J. Kasperavičių-Visvydą, pogrin- 
džio centralizavimo ir vyriausiosios 
partizanų vadovybės sudarymo darbai 
įgavo dar didesnį pagreitį. Saugumiečių 
atsako ilgai laukti nereikėjo - 1947 m. 
į Batakių valsčiaus apylinkes buvo 
atsiųstas MGB agentas Juozas Marku- 
lis-Erelis, kad įtikintų partizanus apie 
ginkluotosios kovos beviltiškumą. Ši 
MGB agento kelionė buvo nesėkminga 
(jam taip ir nepavyko išsiaiškinti Kęs- 
tučio apygardos štabo bunkerio vietos), 
todėl saugumiečiai prieš apygardos 


Žuvusio bendražygio laidotuvės miške. Pirmas iš kairės - Henrikas Danilevičius-Vidmantas, ketvirtas - Vytautas Gužas. 


partizanus ėmėsi itin brutalių ir aktyvių 
veiksmų. Buvo suduoti keli labai skau- 
dūs smūgiai visai Kęstučio apygardai. 

1947 m. balandžio 4 d. Šimkaičių 
valsčiaus Paparčių kaime Masals- 
kienės sodyboje žuvo net vienuolika 
Lydžio rinktinės štabo apsaugos būrio 
partizanų. Vienintelis iš partizanų 
V. Gužas liko gyvas — buvo tik sužeistas. 
Jausdamas kaltę dėl jo būrį ištikusios 
nelaimės, po šios tragedijos V. Gužas 
kautynėse dalyvaudavo tik išskirtinais 
atvejais. Visas savo jėgas skyrė organi- 
zaciniam darbui. 

1947 m. balandžio 9 d. Batakių vals- 
čiaus Antegluonio kaime kareiviams 
apsupus eigulio Juozo Juknos sodyboje 
įrengtą Jungtinės Kęstučio apygardos 
štabo bunkerį, susisprogdino apygardos 
vadas J. Kasperavičus-Visvydas ir jo 
adjutantas Albinas Biliūnas-Džiugas. 
Apygardos štabas buvo visiškai sunai- 
kintas. 1 

Vakarų Lietuvoje 1947 m. sunaikinus 
senosios Žemaičių apygardos vadovybę 
(suimtas Jonas Semaška) ir Kęstučio 
apygardos štabą, pogrindis gerokai 


pakriko. 


Tuo metu Kęstučio apygardos štabo 
Organizacinio skyriaus viršininkas 


Petras Bartkus-Žadgaila lankėsi pas 
Knygnešio rinktinės vadą Joną Žemaitį. 
Netrukus atvykusi ryšininkė R. Juk- 
nevičiūtė partizanams pranešė apie 
Kęstučio apygardos vadovybės žūtį. 

P. Bartkus su J. Žemaičiu nedelsdami 
nusprendė atkurti šią apygardą. 

1947 m. gegužės 20—25 d. vykusiame 
Jungtinės Kęstučio apygardos rinktinių 
vadų susitikime J. Žemaitis buvo pa- 
skirtas atkurtos apygardos vadu. Pats 
J. Žemaitis per tardymus pabrėžtinai 
teigė, kad į naujai formuojamą apy- 
gardos štabą buvo itin svarbu suburti 
patikimus partizanus. 

1947 m. rudenį R. Jankevičiūtė 4 
susisiekė su Aukuro (buvusios Lydžio) 
rinktinės vadu H. Danilevičiumi ir per- | 
davė jam J. Žemaičio prašymą tuome- 
tinį rinktinės štabo viršininką V. Gužą 
perkelti į Kęstučio apygardos štabą. Toks 
J. Žemaičio pasitikėjimas paties V. Gužo 
nesužavėjo. Pasak R. Jankevičiūtės, jis 
parašė J. Žemaičiui laišką, prašydamas 
palikti jį Aukuro rinktinės štabe. Visgi 
J. Žemaičiui pavyko įkalbėti V. Gužą 
pereiti į naujai formuojamą štabą ir eiti 
apygardos štabo Operatyvinio skyriaus 
viršininko pareigas. Apie savo darbą šta- 
be V. Gužas ryšininkei O. Mockutei rašė: 

„Čia tapau paskirtas pareigoms, kurios 
reikalauja begalinės energijos, valios 

ir sumanumo. Patekau į kietas rankas, 
kur nedrįstu pareikšti nuovargio, pa- 
guodos: žodis „negalima“ iš žodyno turi 
būti išbrauktas. Dirbam per dienas ir 
naktis, negaudami jokio atsikvėpimo.“ 

Tapęs Kęstučio apygardos štabo na- 
riu, V. Gužas visomis jėgomis įsitraukė į 
Lietuvos partizaninių pajėgų vieniji- 
mosi procesus. Užsimezgė V. Gužo ir 
J. Žemaičio draugystė, jų santykiai buvo 
grįsti ypatingu tarpusavio pasitikėjimu 
ir abipuse pagarba. Kęstučio apygar- 
dos ryšininkė Marija Mikšaitė-Babunė 
prisimena, kad visuomet į susitikimus 
J. Žemaitį lydėjęs V. Gužas-Geraldas. 

J. Žemaičiui tapus Kęstučio apygardos 
vadu, buvo žengti pirmieji realūs žings- 
niai visos Lietuvos partizanų vadų su- 
važiavimo ir 1949 m. vasario 16 d. LLKS 
Tarybos deklaracijos pasirašymo link. 

V. Gužas tapo vienu pagrindinių veikėjų, 
centralizuojant partizanų pogrindį, orga- 
nizuojant būsimų signatarų suvažiavimą. 

1947 m. rugsėjo 8 d. V. Gužas daly- 
vavo Kęstučio apygardos ir Savanorio 
rinktinės (buvusi Knygnešio) atstovų 
susitikime netoli Kryžkalnio. Buvo 
nutarta įkurti naują partizanų apygar- 


dą. J. Žemaičio žodžiais: „Tuo metu 
Vakarų Lietuvoje buvo jau visiškai 
pribrendęs trečios apygardos steigimo 
reikalas, nes Kęstučio apygarda buvo 
per daug išplėtusi savo ribas.“ Nauja 
apygarda buvo įkurta 1948 m. gegužę ir 
pavadinta Prisikėlimo vardu, o jos vadu 
paskirtas P. Bartkus-Žadgaila. 

1947-1948 m. žiemą V. Gužas pralei- 
do Kęstučio apygardos štabo bunke- 
ryje, įrengtame Skaudvilės valsčiaus 
Kušleikos kaimo ūkininko Mėlynausko 
sodyboje. Slėptuvei buvo suteiktas Auš- 
ros vardas. Kartu su V. Gužu bunkeryje 
buvo J. Žemaitis, A. Liesis, P. Bartkus ir 
M. Orlingis. Pagrindinis štabo rėmėjas 
buvo to paties kaimo gyventojas Bene- 
diktas Kazlauskas. 

Naujai suformuotos Kęstučio apy- 
gardos štabo nariai daug dėmesio skyrė 
apygardos partizaninių junginių ryšiams 
atstatyti, ryšiams su kitomis apygar- 
domis palaikyti ir laikraščio „Laisvės 
varpas“ leidybai atnaujinti. V. Gužas 
taip pat buvo atsakingas už Kęstučio 
apygardos dokumentų saugojimą ir 
archyvavimą. Ypač svarbu buvo atstatyti 
ryšius su panaikinta Žemaičių apygar- 
da, sustiprinti jos struktūras. 1947 m. 
gruodį V. Gužas per ryšininkę Aldoną 


VALIA PRIEŠINTIS 


Maziliauskaitę-Gegutę susisiekė su 
Šatrijos rinktinės vadu Vladu Montvy- 
du ir buvo pradėti darbai dėl Žemaičių 
apygardos atkūrimo. Į kitą susitikimą 
su V. Montvydu 1948 m. sausį atvyko ir 
pats J. Žemaitis. Bendromis pastango- 
mis 1947-1948 m. žiemą pavyko atnau- 
jinti Žemaičių apygardos štabo veiklą. 
1948 m. kovą Kęstučio apygardos šta- 
bas ėmėsi naujų iniciatyvų dėl lietuvių 
tautinio pogrindžio centro steigimo. 
Suformavus naują Prisikėlimo apygar- 
dą, Kęstučio apygardos štabe liko dirbti 
J. Žemaitis, V. Gužas ir A. Liesis. Buvo 
siekiama užmegzti glaudesnius ryšius 
su Žemaičių apygardos vadovybe ir šias 
apygardas sujungti į aukštesnį organi- 
zacinį vienetą — sritį. Po kelių susitiki- 
mų su Žemaičių apygardos vadovybe, 
susitarus su Prisikėlimo apygarda, 
1948 m. birželį buvo sukurta Vakarų 
Lietuvos (Jūros) sritis. J. Žemaitis buvo 
paskirtas srities vadu, o V. Gužas tapo 
srities štabo viršininku. Naujas pareigas 
žymėjo ir naujas V. Gužo slapyvardis — 
Kardas. J. Žemaitis netrukus srities 
vado pareigas perdavė Aleksandrui 
Milaševičiui-Ruoniui, o pats visas jėgas 
skyrė organizuojant aukščiausią vienin- 
gą Lietuvos pogrindžio vadovybę. 

1949 m. vasario 2—22 d. vykęs Lietuvos 
partizanų vadų suvažiavimas buvo vienas 
reikšmingiausių įvykių mūsų šalies par- 
tizanų kovų istorijoje. Būdamas Vakarų 
srities štabo viršininkas V. Gužas-Kardas 
ypač daug prisidėjo organizuojant (kiek 
tai buvo įmanoma to meto sąlygomis) 
iš Pietų Lietuvos atvykusių Dainavos ir 
Tauro apygardų vadų Adolfo Ramanaus- 
ko-Vanago ir Aleksandro Grybino-Fausto 
susitikimą su J. Žemaičiu. 

1949 m. sausį į Kęstučio apygardos 
štabą Viduklės valsčiaus Paupio kaime 
atvyko A. Ramanauskas-Vanagas ir 
A. Grybinas-Faustas su palyda. Pirmiau- 
sia Pietų Lietuvos partizanų vadai norėjo 
susisiekti su Jūros srities vadu Alek- 
sandru Milaševičiumi-Ruoniu, 0 per jį — 
su J. Žemaičiu-Vytautu. Netrukus Pietų 
Lietuvos vadų susitikimas su A. Milaše- 
vičiumi-Ruoniu įvyko netoli Adakavo. 
Partizanus į šį susitikimą lydėjo visas 
Kęstučio apygardos štabas. Susitikime 
taip pat dalyvavo V. Gužas-Kardas ir 
Antanas Liesis-Tonis. 

Po šio susitikimo A. Ramanaus- 
kas-Vanagas su A. Grybinu-Faustu ir 

Jūros srities štabo vadovybe išvyko pas 
J. Žemaitį. Pakeliui V. Gužas-Kardas 
juos nuvedė į Birutės rinktinės štabą, iš 
ten jie buvo palydėti į Prisikėlimo apy- 
gardos štabą. Ir tik po ilgų patikrinimų 
A. Ramanauskui-Vanagui ir A. Gry- 
binui-Faustui buvo leista susitikti su 

J. Žemaičiu-Vytautu. Susitikimas įvyko 
vasario 6 d. Jaugelių kaime, tačiau jo 
pradžia buvo kupina įtampos. J. Žemai- 
tis įtarė turįs reikalų su provokatoriais. 
Toks atsargumas A. Ramanausko-Vana- 
go nė kiek netrikdė. Apie tai byloja par- 

tizanų dokumentai: „Vytautas po šešias 
valandas trukusio pasitarimo Vanagui , 
ir Faustui pareiškė: „Arba jūs esate 
pasišventę partizanai, arba labai gerai 
parinkti ir apmokyti provokatoriai!“' 
Susidarė nejauki padėtis, tačiau kokia 
nors išeitis turėjo būti rasta. Pasiūly- 
mai buvo tokie: Vanagą arba Faustą 
pasilikti kaip įkaitą, o kitą etapo keliu 
grąžinti per Nemuną, arba pasitikėti. 
Šalia viso kito nulėmė Kardo (Vytauto 
Gužo, — aut. past.) garantavimas savo 
gyvybe, kad Vanagas ir Faustas tikrai 


Vakarų Lietuvos (Jūros) partizanų srities ir Kęstučio apygardos partizanų vadų susitikimas. Pirmoje eilėje (iš kairės): Antanas Seneckis-Žaibas, 
Vytautas Slapšinskas, Vaclovas Ivanauskas-Vytenis, Henrikas Danilevičius-Vidmantas, Vytautas Gužas-Kardas, Aleksandras Milaševičius-Ruonis, 
Antanas Liesys-Idenas, Aleksas Miliulis-Neptūnas, neatpažintas, Robertas Gedvila-Sidabras, Mečys Orlingis. Fotografuota 1948 m. 

Pakeliui į visos Lietuvos partizanų vadų suvažiavimą. Būsimi LLKS Tarybos deklaracijos signatarai: Vytautas Gužas-Kardas (stovi pirmas iš dešinės), 
Adolfas Ramanauskas-Vanagas (priklaupęs centre) ir Aleksandras Grybinas-Faustas (stovi trečias iš dešinės). Fotografuota 1949 m. sausį. 

yra Pietų Lietuvos partizanų srities 
vadai. Pabaigoje pasitarimų buvo nu- 
galėtos ir kitos žymios kliūtys. 1949 m. 
vasario mėn. 8 d. vakaro metu visų 
liipose jau skambėjo daina. Visų anks- 
čiau išvardintų pasitarimų galutinėje 
išvadoje įvyko tai, kad nuo 1949 m. 
vasario mėn. 10 d. iki vasario 20 d. 
vyko LLKS Tarybos posėdžiai.“ 

J. Žemaitis visiškai pasitikėjo senu 
bendražygiu V. Gužu, tai ir lėmė, kad 
istorinis suvažiavimas įvyktų. 

1949 m. vasario 2—22 d. Radviliškio 
apskrities Mėnaičių kaime S. Mik- 
niaus sodyboje įrengtame bunkeryje 
posėdžiaudami 8 partizanų vadai — 

J. Žemaitis-Vytautas, A. Ramanaus- 
kas-Vanagas, Juozas Šibaila-Merainis, 
P. Bartkus-Žadgaila, V. Gužas-Kardas, 
Leonardas Grigonis-Užpalis, Bronius 
Liesis-Naktis ir A. Grybinas-Faustas — 
įkūrė LLKS, 0 1949 m. vasario 16 d. 
pasirašė deklaraciją, kurioje konstatuoja- 
ma, jog LLKS Taryba yra aukščiausiasis 
tautos politinis organas, vadovaujantis 
politinei ir karinei tautos išlaisvinimo 
kovai, kad būtų atkurta nepriklauso- 
ma demokratinė Lietuvos Respublika. 


J. Žemaitis vieningai buvo išrinktas 
LLKS Tarybos prezidiumo primininku, 
jam suteiktas laisvės kovotojo partizanų 
generolo laipsnis. 

Suvažiavimo dalyviai daug dėmesio 
skyrė LLKS veiklos programai. V. Gužas 
ypač akcentavo LLKS ideologijos klau- 
simus: siūlė išryškinti idealaus laisvės 
kovotojo partizano savybes ir idėją, dėl 
kurios tauta kovoja ir kenčia. Jis teigė, 
kad didinant gyventojų sąmoningumą 
partizanų ir LLKS kadrų klausimas sa- 
vaime išsispręs. V. Gužo-Kardo nuomo- 
ne, būtinos apsirūpinimo iš valstybinių 
ūkių ir įstaigų operacijos ir jas turėtų 
vykdyti nedidelės partizanų pajėgos. 

Kartu su A. Ramanausku-Vanagu 
V. Gužas parengė LLKS Tarybos kreipi- 
mąsi į visus krašto gyventojus Vasario 
16-osios proga. 

(22į 

Pasibaigus suvažiavimui, V. Gužas pa- 
lydėjo namo grįžtančius A. Ramanaus- 
ką-Vanagą ir A. Grybiną-Faustą. Po šios 
kelionės, atslūgus įtampai, pervargęs 
organizmas neatlaikė — V. Gužas-Kardas 
stipriai susirgo. 1949 m. laiške A. Rama- 
nauskui-Vanagui jis rašė: „Atsiskyręs su 


jumis pasijutau visai ligonis. Sunkus ko- 
sulys, silpnumas ir miegant didelis pra- 
kaitavimas... Manau, kad greitai jau 
reikės išsibraukti iš gyvųjų tarpo.“ Net 
ir stipriai negaluodamas V. Gužas atrado 
savyje jėgų ir 1949 m. balandį kartu su 
Jūros srities vadu A. Milaševičiumi-Ruo- 
niu vizitavo Kęstučio apygardos štabą. 
Šio štabo partizanai buvo supažindinti 
su LLKS Tarybos 1949 m. vasario 16 d. 
deklaracija ir kitais priimtais sprendi- 
mais. Taigi V. Gužas-Kardas, kaip ir kiti 
signatarai, toliau tęsė partizaninį darbą, 
lydimą pavojų ir neišvengiamų netekčių. 

1949 m. gegužės pradžioje V. Gužo 
sveikata pagerėjo. Jau minėtame laiške 
A. Ramanauskui-Vanagui jis rašė: 
„Žavi pavasario gamta stiprina sielas, 
suteikia naujų jėgų, žadina kilnioms 
idėjoms, neša žinią, kad greit išmuš ta 
valanda, kada mūsų idealai išsipildys. 

1949 m. vasaros pradžia buvo ypač 
sunki Žemaitijos partizanams. Birželio 
7d. dėl saugumo provokacijos žuvo visa 
tuometinė Kęstučio apygardos vadovy- 
bė: Aleksas Miliulis-Neptūnas, Albertas 
Norkus-Starkus ir Steponas Venckaitis, 
o sužeistas R. Gedvila pateko į priešo 


“ 


Nuotraukos iš Okupacijų ir laisvės kovų muziejaus fondų 


rankas. Kitą dieną Viduklės valsčiuje iš- 
duotas ryšininko žuvo Gintaro rinktinės 
vadas Edmundas Kurtinaitis-Kalnius, 
per kautynes netrukus žuvo dar septyni 
apygardos štabo apsaugos kovotojai. 

Kad sovietų saugumas lipa ant kulnų, 
žinojo ir pats V. Gužas. Jis A. Rama- 
nauskui-Vanagui rašęs: „Turime žinių, 
kad priešas smulkiai žino apie J[ūros] 
vad[us] ir skiria didelės reikšmės mūsų 
sunaikinimui.“ 

MGB pastangos sunaikinti Jūros 
srities štabo vadus netrukus išsipildė 
tragiškai. MGB agentas Radzevičius 
nustatė, kad A. Milaševičius-Ruonis su 
kitais Jūros srities štabo nariais atvyks 
pas Skaudvilės valsčiuje, Kavadonių 
kaime, besislapstantį sužeistą srities 
štabo viršininką V. Gužą-Kardą. 1949 m. 
birželio 11 d. saugumiečiai susekė 
V. Gužo slapstymosi vietą. „Partizano 
Vytauto Gužo žuvimo išvakarėse aš 
akėjau bulves ir mačiau, kaip siautė 
NKVD kareiviai. Šniukštinėjo ne tik 
sodybas, bet ir krūmus, laukus, kelius. 
Kavadonių kelyje ir kitose vietose buvo 
pastatyti kulkosvaidžiai. Buvo aišku, 
kad saugumiečiai kažką konkrečiai 
žino ir buvo pasiruošę. Partizanų 
būrys, žmonės buvo sekami ir einama 
jų pėdomis. Būriui pavyko pasitraukti 
už Ančios tilto. Kodėl liko Gužas vienas 
aš nežinau. Jis slėpėsi Jono Jankaus- 
ko eglynėlyje, nes ten buvo geresnė 
priedanga. Prasidėjo susišaudymas, 
tačiau Jėgos buvo nelygios. V. Gužas 
atsišaudė, kol turėjo šovinių, metė gra- 
natą, o paskutine kulka, nenorėdamas 
pasiduoti, nusišovė pats. Nepasidavė 
gyvas, žuvo su uniforma. Rytojaus 
dieną sužinojau, kad garbingai žuvo 
ne eilinis kovotojas, o Vakarų srities 
štabo viršininkas“, — apie V. Gužo žūtį 
jo broliui Danieliui pasakojo tiesioginis 
įvykių liudininkas J. Bertašius. Žuvusio 
srities štabo viršininko palaikus atpa- 
žino MGB suimtas Kęstučio apygardos 
štabo viršininkas R. Gedvila. 

Bendro demokratinio pasiprieši- 
nimo sąjūdžio prezidiumo pirminin- 
ko 1948 m. lapkričio 23 d. išleistu 
aktu Nr. 2 V. Gužui suteiktas laisvės 
kovotojo partizanų kapitono laipsnis. 
LLKS Tarybos prezidiumo pirmininko 
1949 m. vasario 16 d aktu Nr. 8 jis 
apdovanotas 2-ojo laipsnio Laisvės 


kovos kryžiumi su kardais. 

V. Gužo gyvenimas, jo partizaninė 
veikla ir tragiškas likimas — tarsi tris 
okupacijas per ketverius metus patyru- 
sios Lietuvos atspindys. II pasaulinio 
karo ir pokario mėsmalė V. Gužą į savo 
sūkurį įtraukė pačiomis žiauriausiomis 
formomis. 

V. Gužo, tik dvejais metais jaunesnio 
už nepriklausomą Lietuvos valsty- 
bę, vienintelis tikslas buvo išsaugoti 
Lietuvos nepriklausomybę, atkurti 
valstybingumą. 1990 m. Kovo 11-osi0s 
akto signatarai išpildė V. Gužo ilgai 
puoselėtą viltį - atkūrė Lietuvos nepri- 
klausomybę. 

Lietuvai atkūrus nepriklausomybę, 
buvo deramai įvertinta ir V. Gužo (po 
mirties) auka — Lietuvos gyventojų 
genocido ir rezistencijos tyrimų centro 
Pasipriešinimo dalyvių (rezistentų) 
teisių komisijos 1997 m. gruodžio 22 d. 
sprendimu V. Gužui pripažintas kario 
savanorio statusas; Lietuvos Respublikos 
krašto apsaugos ministro 1998 m. gegu- 
žės 13 d. įsakymu jam suteiktas kapitono 
laipsnis; 1998 m. lapkričio 18 d. Lietuvos 
Respublikos Prezidento dekretu — Vy- 


“ čio kryžiaus 2-ojo laipsnio ordinas; 


2011 m. rugpjūčio 19 d. - Rokiškio 
krašto garbės piliečio vardas. 

Jaunesnysis V. Gužo brolis, profe- 
sorius, akustinių reiškinių tyrinėtojas 
Danielius Gužas, mena, kad Vytautas 
buvo ramaus būdo. Danielius teigia: 
„Neprisimenu, kaip jis galėjo atrodyti 
supykęs, nes tokio jo veido nemačiau.“ 
Anot Danieliaus, Vytauto elgesys, jo 
siekis gėrio, mokslo, žinių buvo pa- 
vyzdys ne tik jam, jaunesniam broliui, 
bet ir kaimo jaunimui, ir suaugusiems. 
Vytautas mėgo skaityti, žavėjosi legen- 
diniais lietuvių lakūnais Steponu Da- 
rium ir Stasiu Girėnu. Jis visada buvo 
patriotiškai nusiteikęs. Jam netrūko 
nei ryžto, nei kovingumo. Savo broliui 
Danieliui knygutėje Vytautas parašė: 
„Negailėk savęs paaukoti Tėvynei, 
ainiai per amžius tave minės.“ Pasak 
Danieliaus, brolio Vytauto gyvenimo 
kelias buvo trumpas — vos 29 metai, 
tačiau nepriekaištingas. Mokslo ir kovų 
draugai jį apibūdindavo kaip huma- 
nišką, padėdavusį kitiems žmonėms 
ir bendražygiams. Tai buvo vadas, 
sugebėjęs laimėti mūšius prieš gerokai 
gausesnį priešą. = 


Vakarų Lietuvos (Jūros) partizanų srities vadas 
Aleksandras Milaševičius-Ruonis ir štabo viršininkas 
Vytautas Gužas-Kardas. Kitoje fotografijos pusėje — 
partizano Vlado Mišeikio-Tarzano, rinkusio ir aprašiusio 
bendražygių nuotraukas, ranka užrašytas tekstas. 

"PIRMAS IR 


PASKUTINIS 
LIUFTVAFES ISKILIMAS 


IR NUOPOLIS je 
1939-1945 Ža 


gali turėti 
lemiamos įtakos tolesniam naikintuvo 
piloto darbui. Tai tiesa. Daugelį lakūnų, 
kuriems ilgai nepavyksta pasižymėti 
pirmosios pergalės oro mūšyje, daž- 
niausiai dėl nelaimingai susiklosčiusių 
aplinkybių arba tiesiog aplenkiant 
sėkmei gali apimti nepasitenkinimo 
jausmas arba jiems atsiranda nevisa- 
vertiškumo kompleksas, kurio be galo 
sunku atsikratyti. Man pasisekė. Mano 
pirmoji pergalė prilygo vaikų žaidimui.“ 
Visgi Adolfo Gallando - naikintuvų 
aso ir Trečiojo Reicho naikintuvų avia- 
cijos vado — karjera toli gražu neprilygo 
„vaikų žaidimui“, nes šis Messerschmitt 
Bf-109, o vėliau ir reaktyvinio Me-262 
pilotas, visų pirma, buvo oro mūšių 
dalyvis, atlikęs per 700 kovinių skry- 
džių, numušęs 104 priešo lėktuvus, 
jo nuopelnai įvertinti aukščiausiais to 
meto Vokietijos apdovanojimais — Rite- 
rio kryžiumi su ąžuolo lapais, kalavijais 
ir briliantais. 


ta LNzZ/ 


Praėjusiais metais lietuvių kalba 
išleista A. Gallando knyga yra detalus ir 
netgi smulkmeniškas pasakojimas tiek 
apie paties piloto karjerą II pasaulinio 
karo metais, tiek ir apie Trečiojo Reicho 
karinių oro pajėgų - liuftvafės — kovas, 
įgytą ir kurį laiką turėtą pranašumą prieš 
sąjungininkus ir vėliau įvykusią tiek 
kovinę, tiek ir gamybinę katastrofą, nors 
ne kas kitas, o vokiečiai pirmieji pradėjo 
serijinę reaktyvinio naikintuvo Me-262 
gamybą ir besibaigiant II pasauliniam 
karui tai buvo tikras technikos stebuklas, 
tačiau jam, kaip ir daugeliui kitų karinių 
Vokietijos naujovių, nebuvo lemta išgel- 
bėti šalies nuo kracho. 

„Bet tomis dienomis Vokietijos liki- 
mas buvo galutinai nulemtas. Balandžio 
25 d. amerikiečių ir sovietų kareiviai 
spaudė vieni kitiems rankas Torgau prie 
Elbės. Netrukus buvo pralaužtas pasku- 
tinis Berlyno gynybos žiedas. Raudona 
vėliava suplevėsavo virš Pokylių rūmų 
aikštės Vienoje. Vokietijos frontas Itali- 
joje taip pat žlugo. Ant Pilzeno nukrito 
paskutinė bomba iš 2 755 000 tonų 
bombų, kurias Vakarų sąjungininkai 
numetė ant Europos per penkerius karo 
metus. 


Trežiūu -žhi2 kain. 


žr. 


Vieną dieną surinkau visus savo la- 
kūnus ir pasakiau: „Vertinant kariniu 
požiūriu, karas jau pralaimėtas. Net ir 
mūsų kovos veiksmai čia nieko nepa- 
keis... Tačiau aš kausiuosi toliau, nes 
skraidymas Me-262 man teikia daug 


A Cal? 


žinovų tekazr25 


si riba 


džiaugsmo, ir didžiuojuosi, kad esu 
vienas paskutinių Vokietijos liuftva- 
fės naikintuvų lakūnų... Tik tie, kurie 
jaučia tą patį, gali toliau su manim 
skraidyti...“ m 


Parengė Darius Varanavičius 

ginklų aš jums 
1 neturiu. Jūsų ginklai - 
už fronto linijos. 
IA Teks atimti. 

Sandėliai anapus fronto 


Kai organizavomės, tai visko trūko, ypač ginklų ir 
m = šaudmenų. Drąsos turėjome sočiai, bet kišenė tuščia. 

Ir diržą dažnai reikėjo susiveržti. Kartais nebuvo kuo 
nuogą kūną pridengt, o apie kojas ir kalbėt netenka. Fronte darydavom iškilas, kad surastume, 
ką raudonieji yra kur nors blogai padėję, ir su jais pasidalindavome. Dažniausiai grįždavom 
iš iškilų „pilnais maišais“ nešini, bet retkarčiais pasitaikydavo, kad džiaugėmės, jog išnešėm 
sveiką kudašių, nors ir nosys kiek apkruvintos buvo. 

Po sėkmingų Subačiaus, Šimonių, Viešintų, Kamajų veiksmų pulke labai pagausėjo savano- 
rių. Daugelis jų buvo beginkliai. Jiems ir davėme laimikį. Kai nauji atvykę savanoriai klausdavo 
apie ginklą, parodydavau į priešo pusę. 

— Ten mūsų ginklų sandėliai. Kaune arsenalo nėra. 

Paskutiniai koviniai veiksmai savanoriams naujokams parodė, ką reiškia mano žodžiai apie 
ginklų sandėlius priešo pusėje. 


Šaltinis: Generolo atsiminimai / Vincas Grigaliūnas-Glovackis; [atsakingieji redaktoriai Gintautas Jakštys, Gintautas 
erolo Jono Žemaičio Lietuvos karo akademija, Lituanistikos tyrimo ir studijų centras. — Vilnius: Generolo Jono 
8. - 3 d. 2-ose kn.. — (Lietuvos kariuomenės istorija). D. 2-3, Lietuvoje; Demokratijos 

sūkuriuose. - 2017, p. 86-88. 

